title: Suomen Lintutieteellinen Yhdistys

text: Vuonna 1953 yhdistyksen alaisuuteen perustettiin Nuorisojaosto, joka 20. tammikuuta 1973 muutti nimensä Lintutieteellisten Yhdistyksen Liitoksi, ja josta sittemmin tuli BirdLife Suomi. SLY oli BirdLife Suomen jäsenyhdistys. SLY:n hallitus päätti kokouksessaan 29. joulukuuta 2004 lopettaa yhdistyksen toiminnan. BirdLife Suomi ryhtyi julkaisemaan Ornis Fennicaa vuodesta 2005 alkaen.


title: Suomen Lintutieteellinen Yhdistys

text: SLY ylläpiti Johannes Snellmanin vuonna 1927 perustamaa Signilskärin lintuasemaa Hammarlandissa.


title: Nuppu

text: Nuppu on suomalainen naisen etunimi. Se on annettu Suomessa vuosina 1920–2012 noin 590 henkilölle.


title: Isaak Steinberg

text: Isaak Nahman Steinberg (1888 Väinänlinna – 1957 New York) oli venäläinen vasemmistososialistivallankumouksellisia edustanut poliitikko, joka toimi Venäjän kansankomissaarien neuvoston toisena oikeusasioiden kansankomissaarina (oikeusministeri) lokakuun vallankumouksen jälkeen 12.12.1917 — 18.3.1918. Hän erosi tästä Leninin hallituksesta protestina Brest-Litovskin rauhansopimukselle ja jouduttuaan epäsuosioon siirtyi 1923 Saksaan ja myöhemmin edelleen juutalaisvainojen tieltä Englantiin. Sittemmin hän muutti Australiaan ja Kanadaan. Hän oli juutalaisaktiivi, joka ajoi erillisten juutalaishallintoalueiden perustamista pakolaisille Australiaan ja Surinameen.


title: Pentti Vikström

text: Pentti Olavi Antero Vikström (s. 9. joulukuuta 1951 Oulainen) on suomalainen jousiampuja. Hän edusti seuratasolla ensin Oulun Jousimiehiä ja myöhemmin Oulaisissa toimivaa jousiammuntaseura Sulka ry:tä.


title: Pentti Vikström

text: Vikström sijoittui Soulin olympialaisissa 1988 henkilökohtaisessa kilpailussa seitsemänneksi. Joukkuekilpailussa hän kuului Ismo Falckin ja Tomi Poikolaisen kanssa neljänneksi sijoittuneeseen Suomen joukkueeseen.


title: Pentti Vikström

text: Vikström on ammatiltaan matematiikan lehtori. Hän on kirjoittanut Veikko Virran kanssa vuonna 2009 ilmestyneen kirjan "Jousiampujan ABC".


title: Emil Constantinescu

text: Emil Constantinescu (s. 19. marraskuuta 1939 Tighinassa, nykyisessä Moldovassa) on romanialainen poliitikko ja tiedemies. Hän toimi Romanian presidenttinä 1996–2000.


title: Emil Constantinescu

text: Constantinescu on koulutukseltaan juristi ja geologi. Hän teki väitöskirjan geologiasta vuonna 1979.


title: Emil Constantinescu

text: Romanian vallankumouksen jälkeen joulukuussa 1989 hän muodosti yhdessä useiden muiden intellektuellien kanssa "Alianţa Civică" -ryhmän, jonka tarkoituksena oli kehittää Romanian demokraattista järjestelmää ja kansalaisyhteiskuntaa sekä puolustaa ihmisoikeuksia.


title: Emil Constantinescu

text: Marraskuussa 1996 Constantinescu valittiin opposition muodostaman vaaliliiton ("Convenţia Democratică din România") ehdokkaana Romanian kolmanneksi presidentiksi lyöden ratkaisevalla toisella kierroksella istuvan presidentin, sosiaalidemokraattien Ion Iliescun. Constantinescun nelivuotisella virkakaudella Romaniassa aloitettiin huomattavat uudistukset talouselämän, oikeuslaitoksen ja hallinnon alalla. Valtionyritysten yksityistäminen ja kommunistien kansallistaman omaisuuden palauttaminen pantiin alulle, entisen salaisen poliisin arkistoja avattiin sekä käynnistettiin kampanja korruption ja rahanpesun kitkemiseksi. Constantinescu työskenteli myös voimakkaasti Romanian tulevan Nato- ja EU-jäsenyyden hyväksi.


title: Emil Constantinescu

text: Vuoden 2000 presidentinvaaleissa Emil Constantinescu ei asettunut uudelleen ehdolle ja hänen edeltäjänsä Ion Iliescu valittiin uudelleen virkaan.


title: Emil Constantinescu

text: Constantinescu jätti aktiivisen politiikan ja palasi harjoittamaan tieteellistä tutkimustyötä ja kansalaisjärjestötoimintaa. Emil Constantinescu on julkissut 12 kirjaa ja yli 60 tutkimusta.


title: Dalsfjorden

text: Dalsfjorden on Sognin ja Fjordanen läänissä Norjassa sijaitseva vuono. Vuono kuuluu Askvollin, Gaularin ja Fjalerin kuntien alueelle.


title: Jessica Dee

text: Jessica Dee (s. 14. marraskuuta 1978) on tšekkiläinen pornonäyttelijä. Hän oli yksi kolmesta näyttelijästä, jotka saivat keväällä 2004 HIV-tartunnan Darren Jamesin kanssa työskennellessään. Muut olivat Lara Roxx ja Miss Arroyo. Tartunnat johtivat Yhdysvalloissa kuukauden kestäneeseen aikuisviihdeteollisuuden sulkemiseen.


title: Jessica Dee

text: Dee oli vuonna 2005 ehdolla AVN-palkinnon saajaksi parhaasta ryhmäseksikohtauksesta elokuvassa "The 8th Sin" (2004).


title: Helsinki Roller Derby

text: Helsinki Roller Derby (lyh. HRD) on vuonna 2009 perustettu helsinkiläinen roller derby -seura, joka pelaa Suomen korkeimmalla sarjatasolla Roller Derby Suomi Cupissa. HRD on Suomen vanhin roller derby -seura.


title: Luonnon Tutkija

text: Luonnon Tutkija, aiemmin: "Luonnon Ystävä", on Suomen Biologian Seura Vanamon julkaisu. Lehti ilmestyy nykyisin viisi kertaa vuodessa ja sen päätoimittaja on Juhani Mänttäri.


title: Luonnon Tutkija

text: Lehti julkaisee biologian tutkimusta koskevia artikkeleita, kirja-arvosteluja, henkilökuvauksia, väitöskirjojen tiivistelmiä ja biologiaan liittyvää keskustelua.


title: Luonnon Tutkija

text: Lehti alkoi ilmestyä vuonna 1897 nimellä Luonnon Ystävä. Lehden perusti ja sen ensimmäisenä päätoimittaja toimi Kaarlo Mainio Levander. Vanamo-seura ryhtyi julkaisemaan lehteä vuonna 1900.


title: Luonnon Tutkija

text: Luonnon Ystävä oli suomalainen yleistajuinen luonnontieteellinen aikakauslehti, joka ilmestyi 1897–1946. Sitä julkaisi Suomalainen Eläin- ja Kasvitieteellinen Seura Vanamo. Sen ilmestymistiheys vaihteli 6-12 kertaa vuodessa. Lehden alaotsikko oli ensin "Yleistajuinen luonnontieteellinen aikakauslehti" ja vuodesta 1919 "Eläin- ja kasvitieteellinen aikakauslehti".


title: Luonnon Tutkija

text: Lehden nimi vaihtui Luonnon Tutkijaksi vuoden 1947 vuosikerrassa.


title: Sonny with a Chance

text: Sonny with a Chance on It's a Laugh Productionsin, Varsity Picturesin, sekä Disney Channelin yhteistuottama ja Steve Marmelin luoma tilannekomediasarja, joka seuraa Wisconsinista kotoisin olevaa teini-ikäistä Sonny Munroeta, joka muuttaa Los Angelesiin saatuaan näyttelijän paikan suositusta nuorten sketsisarjasta So Random!. Sonny With a Chancen ensimmäinen jakso nähtiin Yhdysvalloissa 8. helmikuuta 2009. Sarjan pääosassa näyttelevät Demi Lovato, Tiffany Thornton, Sterling Knight, Brandon Smith, Doug Brochu ja Allisyn Ashley Arm.


title: Sonny with a Chance

text: Sarjan ensimmäisen tuotantokausi käsittää 21 jaksoa ja se on saamassa toisen tuotantokauden vuoden 2010 aikana.


title: Sonny with a Chance

text: Sarjan päähahmon ja sarjan nimi vaihteli tuotantovaiheessa. Alun perin päähahmon nimi oli Molly Munroe ja sarjan nimi Welcome to Mollywood. Sittemmin hahmon nimi muutettiin Hollieksi ja sarja sai nimekseen Welcome to Holliewood. Sarjan lopullinen nimi muutettiin Sonny with a Chance ja päähahmon nimeksi Sonny. Sarjan tuottaminen alkoi syyskuussa 2008 ja sen ensimmäinen tuotantokausi kuvattiin Stage 11:sta NBC:n studiossa Burbankissa, Kaliforniassa, jossa kuvattiin aikaisemmin Teho-osastoa.


title: Sonny with a Chance

text: Sarjassa esiintyvä sketsisarja So Random! juontaa sarjassa vastaavana tuottajana toimivan Brian Robbinsin kautta, joka toimi aikaisemmin käskirjoittajana ja vastaavana tuottajana Nickelodeonin lasten sketsisarjassa All That.


title: Sonny with a Chance

text:
Juoni:
Sonny pääsee So Random! sketsin esiintyjäksi ja tutustuu Nicoon, Gradyyn, Tawniin ja Zoraan. So Random! on napit vastakkain samassa rakennuksessa kuvattavan sarjan MacKenzie Fallsin kanssa. Sonny ja Chad (MacKenzie Fallsin päätähti) eivät tule hyvin toimeen, koska sarjat kilpailevat keskenään. Toisella tuotantokaudella erimielisyydet kuitenkin unohtuvat ja Sonny ja Chad alkavat seurustella.


title: Anatoli Artsebarski

text: Anatoli Pavlovitš Artsebarski (; s. 9. syyskuuta 1956 Prosjanaja, Ukrainan neuvostotasavalta) on entinen neuvostoliittolainen kosmonautti ja Neuvostoliiton ilmavoimien eversti (evp).


title: Anatoli Artsebarski

text: Artsebarskista tuli kosmonautti vuonna 1985. Hän vietti avaruudessa yksijaksoisesti viisi kuukautta. Vuonna 1991 hän lensi Sojuz TM-12 -avaruusaluksella, joka telakoitu Mir-avaruusasemaan.


title: Saku Laaksonen

text: Saku Laaksonen (s. 8. elokuuta 1970 Pori) on entinen suomalainen jalkapalloilija.


title: Saku Laaksonen

text: Laitahyökkääjänä pelannut Laaksonen edusti suurimman osan urastaan FC Jazzia ja sitä edeltänyttä Porin Pallo-Tovereita. Laaksonen pelasi Porissa 1988–1992, 1995–1999 ja 2001. Lisäksi hän pelasi Myllykosken Pallossa 1993–1994 ja FC Lahdessa 2000. Vuonna 2000 Laaksonen pelasi myös Ykkösessä majailleessa Musan Salamassa. Laaksonen voitti Jazzissa Suomen mestaruuden 1996. Lisäksi hän saavutti Jazzissa pronssin ja MyPassa kaksi hopeaa. Kaikkiaan Laaksonen pelasi 12 kauden aikana 269 pääsarjatason ottelua, joissa hän teki 52 maalia.


title: Saku Laaksonen

text: Laaksonen pelasi maajoukkueessa vuosina 1992–1997 kaksi maaottelua.


title: Vladimir Vasjutin

text: Vladimir Vasjutin (; 8. maaliskuuta 1952 Harkova, Ukrainan neuvostotasavalta – 9. heinäkuuta 2002) oli neuvostoliittolainen kosmonautti.


title: Vladimir Vasjutin

text: Hän valmistui ilmavoimien upseeriksi ja kävi koelentäjäkoulun Harkovassa. Vuonna 1976 hän oli eversti, kun hän aloitti kosmonauttikoulutuksensa.


title: Vladimir Vasjutin

text: Hänet valittiin kosmonautiksi 1. joulukuuta 1978. Hän toimi sotilaallisen miehitetyn TKS-avaruusaluksen kehitysohjelmassa. Hän lensi Sojuz T-14 -avaruusaluksella Saljut 7 -avaruusasemalle, jossa hän vietti 64 vuorokautta. TKS-moduuli oli tällöin telakoituna avaruusasemaan. Vasjutin sairastui avaruusasemalle tultuaan- on väitetty, että hän sai hermoromahduksen, mutta hänellä oli virtsatietulehdus. Hän vietti silti 64 vuorokautta avaruusasemalla, miehistö palasi hänen sairautensa takia ennen aikojaan maahan.


title: Vladimir Vasjutin

text: Hän siirtyi kenraaliluutnanttina eläkkeelle terveyssyistä. Hän toimi sen jälkeen Gagarinin ilmailuakatemian varajohtajana. Hän siirtyi eläkkeen 25. helmikuuta 1986. Hän kuoli syöpään vuonna 2002. Hän oli naimisissa ja perheessä oli kaksi lasta.


title: Hannu Lamberg

text: Hannu Lamberg (s. 26. joulukuuta 1947) on entinen suomalainen jalkapalloilija.


title: Hannu Lamberg

text: Hyökkääjänä pelannut Lamberg edusti lähes koko uransa ajan vuosina 1967–1979 Kokkolan Palloveikkoja, jonne hän siirtyi pelattuaan ensin aikuisten tasolla 2. divisioonan Kokkolan Jymyssä kaudella 1966. Hän voitti KPV:ssa Suomen mestaruuden 1969 ja mestaruussarjan maalikuninkuuden 1969 ja 1973. Kaikkiaan Lamberg pelasi 13 kauden aikana 277 pääsarjatason ottelua, joissa hän teki 111 maalia. Hän maaleillaan kaikkien aikojen maalintekijätilastossa sijalla 13.


title: Hannu Lamberg

text: Lamberg pelasi maajoukkueessa yhden maaottelun vuonna 1973.


title: Juri Malyšev

text: Juri Vasiljevitš Malyšev (, 27. elokuuta 1941 Stalingradin alue, Venäjän neuvostotasavalta – 8. marraskuuta 1999) oli neuvostoliittolainen kosmonautti.


title: Juri Malyšev

text: Malyšev tuli ylioppilaaksi vuonna 1959. Hän toimi Neuvostoliiton ilmavoimissa yleten everstiksi. Hänet valittiin kosmonautiksi 7. toukokuuta 1967. Hän toimi päällikkönä Sojuz T-2 (kesäkuussa 1980) ja Sojuz T-11 (huhtikuussa 1984) avaruuslennoilla.


title: Juri Malyšev

text: Malyšev siirtyi eläkkeelle 20. heinäkuuta 1988. Hän oli naimisissa ja perheessä oli kaksi lasta.


title: BMW K100

text: BMW K100 on BMW:n vuosina 1983–1991 valmistama moottoripyörämallien perhe.


title: BMW K100

text: K100 poikkeaa K75-sisarmallistaan pyörän runkoon nähden pitkittäin asennettun moottorinsa osalta; K100-malleissa se on nelisylinterinen 987-kuutioinen, kun taas K75-malleissa moottori on kolmisylinterinen ja 740-kuutioinen. Muilta osin mallit ovat jokseenkin identtisiä.


title: BMW K100

text: K100-mallia valmistettiin useina eri versioina: K100, K100RT, K100RS ja K100LT. BMW:n K-sarjan pyörät olivat, ja ovat edelleen, luotettavan ja hyvän matkapyörän maineessa.


title: BMW K100

text: Vuodesta 1990 alkaen moottoreissa oli neljä venttiiliä sylinteriä kohden aikaisemman kahden sijaan. Malli päivitettiin kokonaan vuonna 1993 ja samalla myös iskutilavuus nostettiin 1092 kuutiosenttimetriin. Mallimerkinnän K100 korvasi kasvanutta kuutiotilavuutta kuvaava K1100.


title: John W. Wells

text: John West Wells (1907–1994) oli yhdysvaltalainen paleontologi. Hän oli Cornellin yliopiston professori ja asiantuntija elävien ja fossiilisten korallien alalla. Wellsin ura oli harvinaisen pitkä: hän julkaisi ensimmäisen artikkelinsa vuonna 1930 ja viimeisen vuonna 1988. Yhteensä artikkeleja kertyi 175 kappaletta. Pääosa niistä käsitteli kivikoralleja mesotsooiselta kaudelta nykyaikaan, mutta hän kirjoitti myös New Yorkin devonikauden Rugosa-koralleista sekä fossiilisten korallien kasvusta näkyvistä todisteista siitä, että maan pyöriminen on hidastunut.


title: Vladimir Solovjov (kosmonautti)

text: Vladimir Aleksejevich Solovjov (s. 11. marraskuuta 1946 Moskova) on entinen neuvostoliittolainen kosmonautti.


title: Vladimir Solovjov (kosmonautti)

text: Hänet valiittiin kosmonautiksi 1. joulukuuta 1978. Hän lensi Sojuz T-10 -aluksella Saljut 7 -avaruusasemalle ja Sojuz T-15 -avaruusaluksella, jolloin hän toimi ensin Saljut 7- ja sitten Mir-avaruusasemalla. Hän vietti kaikkiaan noin 362 vuorokautta avaruudessa. Hän toimi Mir-lentojen lennonjohtajana. Hän siirtyi eläkkeelle 18. helmikuuta 1994, mutta palasi takaisin lennonjohtajaksi ISS-toimintoihin.


title: Vladimir Solovjov (kosmonautti)

text: Solovjov on naimisissa ja perheessä on kaksi lasta.


title: Vladimir Kovaljonok

text: Vladimir Kovaljonok (; s. 3. maaliskuuta 1942 Beloje, Valko-Venäjän neuvostotasavalta) on entinen neuvostoliittolainen kosmonautti ja sotilaslentäjä. Hän tuli kosmonauttikoulutukseen 5. heinäkuuta 1967. Hän toimi kolmen avaruuslennon päällikkönä. Hän vietti avaruudessa 216 vuorokautta. Hän siirtyi eläkkeelle kenraalimajurina 23. kesäkuuta 1984.


title: Aleksandr Ivantšenkov

text: Aleksandr Ivantšenkov (, s. 28. syyskuuta 1940 Ivantejevka, Venäjän neuvostotasavalta) on entinen neuvostoliittolainen kosmonautti.


title: Aleksandr Ivantšenkov

text: Hänet valittiin kosmonautiksi 27. maaliskuuta 1973. Hän lensi Sojuz 29- ja Sojuz T-6 -avaruusaluksilla viettäen kaikkiaan 147 vuorokautta avaruudessa. Hän siirtyi eläkkeelle 3. marraskuuta 1993.


title: Aleksandr Ivantšenkov

text: Hän on naimisissa, ja perheessä on yksi lapsi.


title: Ammoniumsulfaatti

text: Ammoniumsulfaatti ((NH)SO) on ammonium- ja sulfaatti-ionien muodostama epäorgaaninen ioniyhdiste. Ammoniumsulfaatilla on useita käyttökohteita ja yleisin on lannoitekäyttö. Ammoniumsulfaattia esiintyy luonnossa ilmakehässä pieninä partikkeleina ja maaperässä harvinaisena mascagniittimineraalina


title: Ammoniumsulfaatti

text: Huoneenlämpötilassa ammoniumsulfaatti on valkoinen kiteinen aine. Se sulaa suljetussa systeemissä yli 500 celsiusasteen lämpötilassa, mutta hajoaa avoimessa systeemissä kuumennettuna yli 280 celsiusasteen. Hajoamistuotteena syntyy ammoniumvetysulfaattia. Yhdiste liukenee hyvin veteen, mutta on liukenematon moniin orgaanisiin liuottimiin, kuten asetoniin ja etanoliin. Aine muodostaa monien metallien kanssa kaksoissuoloja. Tällaisia ovat muun muassa ammoniumkobolttisulfaatti ((NH)Co(SO)), ammoniumrauta(II)sulfaatti ((NH)Fe(SO)), ammoniumnikkelisulfaatti (NH)Ni(SO)) ja ammoniumceriumsulfaatti (NHCeSO).


title: Ammoniumsulfaatti

text:
Ammoniumsulfaattia valmistetaan ammoniakkikaasusta ja rikkihaposta. Ammoniakkikaasun ja vesihöyryn seos johdetaan reaktoriin, jossa on kylläistä ammoniumsulfaattiliuosta, johon on lisätty kahdesta neljään prosenttia rikkihappoa. Lämpötila reaktorissa on 60 °C. Lämpötila pidetään vakiona koko ajan ja reaktoriin lisätään rikkihappoa pitämään vapaan rikkihapon määrä oikeana. Kylläisestä liuoksesta kiteytyy reaktorin pohjalle kiteistä ammoniumsulfaattia.
Kuivaa ammoniumsulfaattia on myös mahdollista valmistaa suihkuttamalla ammoniakkikaasua sisältävään reaktoriin rikkihappoa. Tällöin syntyy jauhemaista ammoniumsulfaattia.


title: Ammoniumsulfaatti

text: Ammoniumsulfaattia voidaan valmistaa myös ammoniumkarbonaatin ja kalsiumsulfaatin välisellä reaktiolla. Kalsiumsulfaatti jauhetaan hienoksi ja lisätään ammoniumkarbonaattiliuokseen, jolloin niukkaliukoinen kalsiumkarbonaatti saostuu. Liuokseen jää ammonium- ja sulfaatti-ioneja, jotka muodostavat ammoniumsulfaattia, kun liuos haihdutetaan.


title: Ammoniumsulfaatti

text: Ammoniumsulfaattia käytetään eniten lannoitteena. Lannoitteen sisältämä sulfaatti-ioni alentaa maan pH:ta ja ammoniumionit antavat kasveilla tarpeellista typpeä.


title: Ammoniumsulfaatti

text: Ammoniumsulfaattia käytetään myös parantamaan herbisidien tehoa. Esimerkiksi glyfosaatin tehoa voidaan parantaa lisäämällä siihen ammoniumsulfaattia ja öljyjä.


title: Ammoniumsulfaatti

text: Ammoniumsulfaattia voidaan käyttää proteiinien puhdistamiseen. Lisäämällä ammoniumsulfaattiliuosta proteiinien joukkoon proteiinien liukoisuus muuttuu ja ne saostuvat. Proteiini voidaan kerätä ja puhdistaa.


title: Ammoniumsulfaatti

text: Kylläistä ammoniumsulfaattia käytetään standardina, johon muita yhdisteitä verrataan, S- NMR-spektrometriassa. Ammoniumsulfaatin kemialliseksi siirtymäksi on sovittu 0 ppm.


title: Ammoniumsulfaatti

text: Lisäksi ammoniumsulfaattia käytetään palonsuoja-aineena, nahan käsittelyssä sekä elintarvikkeissa lisäaineena. Elintarvikkeissa ainetta käytetään happamuudensäätöaineena ja sen E-koodi on E 517.


title: Juri Glazkov

text: Juri Glazkov (2. lokakuuta 1939 Moskova – 9. joulukuuta 2008) oli neuvostoliittolainen kosmonautti.


title: Juri Glazkov

text: Glazkov valmistui Harkovan sotilaskoulusta vuonna 1962 insinööriksi. Hän toimi Neuvostoliiton ilmavoimissa insinööriupseerina yleten kenraalimajuriksi.


title: Juri Glazkov

text: Hän valittiin kosmonauttikoulutukseen 23. lokakuuta 1965. Glazkov lensi Sojuz 24 -avaruusaluksella. Hän väitteli tekniikan tohtoriksi vuonna 1974. Hän siirtyi eläkkeelle 26. tammikuuta 1982, ja toimi vuosina 1989–2000 Gagarinin kosmonauttikoulutuskeskuksen varajohtajana.


title: Juri Glazkov

text: Glazkov oli naimisissa ja perheessä oli kaksi lasta.


title: Ariada Volžsk

text: Ariada Volžsk () on venäläinen jääkiekkojoukkue Volžskista, Marin tasavallasta. Seura pelaa maan toiseksi korkeimmalla sarjatasolla VHL:ssa.


title: Ariada Volžsk

text: Volžskiin perustettiin vuonna 1996 Volgan seudun seniorikiekkoilijoille joukkue nimeltään "Ariada". Joukkueen toiminta laajeni ja vuonna 1998 sitä alkoi valmentamaan Anwar Valiahmetov Ak Bars Kazanin organisaatiosta. Vuonna 2001 joukkue järjestäytyi jääkiekkoseuraksi Pervaja Ligaan nimellä "HK Ariada". Samana vuonna perustettiin Ariadan kiekkokoulu. HK Ariada voitti liigan Volgan divisioonan kahdesti, mutta seura ajautui rahoitusvaikeuksiin ja se lopetti toimintansa vuonna 2003.


title: Ariada Volžsk

text: Ariadan kiekkokoulun pohjalta perustettiin samana vuonna 2003 jo uusi jääkiekkojoukkue "Ariada-Akpars", joka liittyi Vysšaja Ligaan. Vuonna 2010 Vysšaja Ligasta tuli VHL ja Ariada-Akpars jatkoi siinä sarjassa. Kauden 2013–2014 alussa seura vaihtoi nimeksensä "Ariada Volžsk".


title: Italia Turrita

text: Italia Turrita ('tornikruunuinen Italia') on Italian kansallisvaltion vertauskuva ja henkilöitymä. Italia on naishahmoinen ihannekuva, jolla on välimerelliset piirteet ja kulmillaan linnakkeen muurinharjan tai tornin sakaroita kuvaava kruunu.


title: Linda Armstrong

text: Linda Armstrong on englantilainen näyttelijä. Parhaiten hänet tunnetaan Sisar Brigidin roolista televisio-ohjelmassa Kyläsairaala ("The Royal").


title: Dead Star/In Your World

text: "Dead Star" ja "In Your World" ovat brittiläisen vaihtoehtorockyhtye Musen kappaleita. Kappaleet kirjoitettiin Musen kokoelma-albumille "Hullabaloo", mutta niitä ei sisällytetty siihen. Kappaleet julkaistiin tuplasinglenä ennen albumin julkaisua promootiota varten ja EP-levynä Japanissa ja Ranskassa. Single ylsi sijalle 13 Britannian singlelistalla.


title: Dead Star/In Your World

text: Kappaleesta "In Your World" tehtiin myös video, joka sisällytettiin levyn tupla-A-puolelle. Video sisälsi live-esiintymisen ja sen ohjasi Matt Askem. Video on lyhyempi kuin sen audioversio livealbumilla. Myös kappaleesta "Dead Star" tehtiin video, jossa yhtye harjoitteli pimeässä kellarissa. Videon ohjasivat Tim Qualtrough ja Tom Kirk ja se kuvattiin Winston Churchillin talossa Brightonissa.


title: Miguel Ángel Cámara Botía

text: Miguel Ángel Cámara Botía (s. 6. toukokuuta 1955 Orihuela) on espanjalainen kansanpuolueen poliitikko. Hän toimi Murcian pormestarina vuosina 1995–2015.


title: Georgi Prokopenko

text: Georgi Jakovlevitš Prokopenko (, ) on ukrainalainen entinen uimari ja olympiamitalisti, joka edusti urallaan Neuvostoliittoa. Prokopenko saavutti Tokion kesäolympialaisista 1964 hopeaa 200 metrin rintauinnista, häviten voittaneelle Australian Ian O'Brienille ainoastaan 0,4 sekuntia. Prokopenko lähti kilpailuun yhtenä suurimmista ennakkosuosikeista, sillä hän oli vain kuukautta aikaisemmin uinut 100 metrin rintauinnin maailmanennätykseksi ajan 1.06,9 Moskovassa. Tämä ennätys säilyi voimassa yli kolme vuotta.


title: Georgi Prokopenko

text: Prokopenko menestyi urallaan myös pitkän radan EM-kilpailuissa. Leipzigissä 1962 hän voitti EM-kultaa mielimatkallaan 200 metrin rintauinnissa. Neljä vuotta myöhemmin Utrechtissa Prokopenko voitti jälleen kultaa samalta matkalta, ja lisäksi toisen kullan 4×100 metrin sekauintiviestistä.


title: Georgi Prokopenko

text: Prokopenko on 180 senttimetriä pitkä ja painoi aktiiviurallaan 71 kilogrammaa. Hän edusti uintiurallaan seuratasolla "Dynamo Lvovia".


title: Pete lainahöyhenissä

text: Pete lainahöyhenissä () on vuonna 2009 ensi-iltansa saanut yhdysvaltalainen televisioelokuva, jonka ohjasi Stuart Gillard ja käsikirjoitti Paul W. Cooper. Pääosassa esiintyvät muun muassa Jason Dolley, Mitchel Musso, Tiffany Thornton ja Josie Loren.


title: Pete lainahöyhenissä

text: Pete Ivey 16-vuotias hiljainen poika, jota eivät koulussa edes opettajatkaan oikein huomaa. Hänen paras kaverinsa on Cleatus Poole, joka on koulun koripallojoukkueen maskotti. Poole on kuitenkin kyllästynyt pitämään asua yllään allergiansa vuoksi ja suostuttelee kaverinsa Pete tulemaan hänen tilalleen maskotiksi. Molempien yllätykseksi Pete osoittautuukin paremmaksi maskotiksi kuin Poole. Kukaan ei kuitenkaan tiedä vaihdosta ja Poole suostuttelee Pete jatkamaan maskottina olemista mutta paljastamatta todellista henkilöllisyyttä. Kun Poole saade kaiken huomion, Pete ei tunne oloaan sen paremmaksi, mutta paraatissa käyneen vahinkopaljastuksen myötä Poole jää vähemmälle huomiolle. Ihmiset alkavat kysellä toisiltaan, kuka heidän koripallojoukkueensa maskotti oikein onkaan. Jää Peten ratkaistavaksi, päättääkö hän paljastaa olevansa maskotti vai jäädä tuntemattomaksi.


title: Pete lainahöyhenissä

text: Elokuvassakin näytelleet Mitchel Musso ja Tiffany Thornton äänittivät kappaleen "Let It Go", joka kuului paraatikohtauksessa. Kappale soitettiin Radio Disneyllä 20. maaliskuuta 2009.


title: Wolfram Research

text: Wolfram Research on vuonna 1987 perustettu ohjelmistoalan yritys. Yrityksen perusti ja sen toimitusjohtajana toimii Stephen Wolfram. Hän on myös yhtiön tuotteiden Mathematican ja Wolfram Alphan luoja.


title: Wolfram Research

text: Yhtiön pääkonttori sijaitsee Champaign'ssa, Illinois'n osavaltiossa Yhdysvalloissa, mutta sillä on toimistoja myös Oxfordshiressä Briteissä, Tokiossa Japanissa, Cambridgessa Massachusettsin osavaltiossa Yhdysvalloissa sekä Pariisissa Ranskassa.


title: Harrieri

text: Harrieri on englantilaisperäinen koirarotu. Se on eräs niistä roduista, joista on kirjoitettu jo vuosisatojen ajan. Sitä on alkujaan käytetty jäniksen ajoon, ja rodun harrastajat sanovatkin sen olevan juuri siihen sopiva. Rotua näkee harvoin Britanniassa, harrierin kotimaassa. Englannin kennelliitto ei ole hyväksynyt sitä viralliseksi roduksi. Rotu on kuitenkin FCI:n hyväksymä. Myös Yhdysvaltain kennelliitto on hyväksynyt rodun virallisesti, mutta sillä ei ole mainittavaa menestystä näyttelyissä. Harrierin säkäkorkeus on beaglen ja englanninkettukoiran väliltä eli noin 48–55 cm, ja yleisesti ottaen siinä on piirteitä hieman molemmista roduista. Fyysisesti ja henkisesti se on enemmän englanninkettukoiran kaltainen, samoin jäljestys ja ajotaipumukseltaan. Kotikoiraksi harrieri sopii hyvin, etenkin lapsiperheisiin.


title: Harrieri

text: Harrieri on yksi vanhimmista metsästyskoirista. Siihen on lisätty beaglea ja pointteria.


title: Uudenkylän asevarikon räjähdysonnettomuus

text: Uudenkylän asevarikon räjähdys on Suomen puolustusvoimien silloisella Asevarikko 2:lla Nastolan Terrikalliolla aamulla 14. elokuuta 1965 tapahtunut räjähdysonnettomuus. Neljä ihmistä sai surmansa räjähdyksessä, joka kuuluu Suomen tuhoisimpiin räjähdysonnettomuuksiin ja on mittava myös Pohjoismaissa. Näkymää onnettomuusalueella kuvattiin ”suhteellisen lohduttomaksi” ja ”tyrmistyttäväksi”. Uhrien lukumäärää pidettiin pienenä räjähdysten voimakkuuteen ja niiden aiheuttamaan aineelliseen tuhoon verrattuna.


text: Onnettomuudessa kuoli neljä ihmistä, joista kolme oli siviilejä ja yksi varusmies. Henkensä menettänyt varusmies oli vartiotornissa kallion päällä, ja hänen ruumiinsa löydettiin myöhemmin raivaustöissä kivenlohkareiden alta. Siviiliuhreista kaksi oli kahden lähitalon asukkaita, jotka olivat saaneet surmansa jäätyään rakennusten kattojen läpi pudonneiden kivien alle, ja kolmas kuollut oli maantiellä pyöräilemässä ollut, niin ikään kivisateen alle jäänyt 20-vuotias mies.


text: Onnettomuudessa loukkaantui 69 ihmistä. Sairaalahoitoa vaatineista sotilaista 28 kuljetettiin Keskussotilassairaala 2:een Lahteen ja kolme sotilasta Keskussotilassairaala 1:een eli Tilkkaan Helsinkiin. Lahden kaupunginsairaalassa hoidettiin kuutta siviiliä. Tilkassa hoidetut loukkaantuneet oli kuljetettu sinne Puolustusvoimien helikopterilla Orimattilan kunnansairaalasta.


text: Räjähdyksen aiheuttamat aineelliset vahingot sekä Puolustusvoimille että siviileille olivat valtavat, useita miljardeja markkoja. Räjähdyksen voimasta luolaston yläpuolella sijainneen Terrikallion laki lensi ilmaan ja paikalle jäi halkaisijaltaan noin 100 metriä leveä ja 30 metriä syvä kraatteri. Silminnäkijät kertoivat ikkunalasien helisseen paineaallon voimasta Lahdessa saakka.


text: Asevarikko 2 oli perustettu vuonna 1941 Nastolan Uudenkylän ja Orimattilan Kuivannon rajalle, alue ulottui molempiin kuntiin ja samalla myös kahteen silloiseen lääniin: Nastola kuului Hämeen ja Orimattila Uudenmaan lääniin. Varikon maanpäälliset varastot olivat pääosin puurakenteisia, ja niissä säilytettiin ampumatarvikkeita. Tiilinen kasarmirakennus majoitti varusmiehet, ja tiiltä oli myös kantahenkilöstön asuinrakennus, joka oli uudehko ja 3-kerroksinen ja jossa oli 12 asuntoa. Varikon länsipuolelta kulki Uudestakylästä Kuivantoon johtava maantie, jonka toisella puolen varikon kohdalla oli kolmen siviiliperheen talot. Alueella kasvoi sankka kuusimetsä. Asevarikolta oli matkaa Uuteenkylään noin 3 kilometriä ja Lahteen noin 25 kilometriä.


text: Terrikallioon oli louhittu seitsemän varastoluolaa, joissa oli muun muassa ampumatarvikkeita ja räjähdysainemateriaaleja. Luolassa nro 6 oli 200 000 kiloa ruuteja ja luolassa 7 noin 300 000 kiloa erilaisia räjähdysaineita. Muissa viidessä luolassa säilytettiin pääosin ampumatarvikkeita. Kallion päällä luolaston kohdalla oli vartiotorni. Kallion paksuus luolien 6 ja 7 yläpuolella oli noin 35 metriä. Luolastoon johti ajotunneli,ja luolien välillä oli yhdystunneli.


text: Räjähdys tapahtui varhain aamulla, joten valtaosa sekä lähellä asuvista siviileistä että varusmiehistä oli vielä nukkumassa. Kasarmissa oli viitisenkymmentä varusmiestä, päivystävä upseeri nukkui esikuntarakennuksessa. Tapahtuma-aikaan viereistä maantietä ajoi mies polkupyörällä. Aamulla vartiovuorossa oli kolme varusmiestä. Heistä yksi oli vartiotornissa, yksi portilla ja kolmas kiertämässä alueella.


text: Varikolla kävi töissä noin 20-30 siviiliä, joista ensimmäiset tapasivat saapua työpaikalleen noin klo 6.30 maissa. Räjähdyspaikkaan tapahtumapäivänä tutustunut kenraaliluutnantti Jorma Järventaus kertoi haastattelussa, että oli onni onnettomuudessa, etteivät räjähdykset tapahtuneet työaikana, jolloin henkilövahvuus olisi ollut yli sata.


text: Räjähdysonnettomuus tapahtui noin kello 5.25. Ensin kuultiin pienempi räjähdys, ja sitä seurasi useita voimakkaita räjähdyksiä luolissa. Luolat 6 ja 7 sortuivat kokonaan ja kaksi muuta luolaa sekä yhdystunneli ilmeisesti osittain. Luolissa syttyi tulipaloja, joiden savunmuodostusta kesti useita päiviä. Maanpäälliset varastot tuhoutuivat ja paloivat loppuun aamupäivän aikana. Paikalle tulleet palokuntalaiset pelkäsivät myös metsäpaloja, mutta ilmeisesti tihkusateinen sää esti maaston syttymisen. Räjähdykset lennättivät kiviä ja kallionlohkareita useiden kilometrien päähän. Kantahenkilökunnan asuinrakennuksen nurkalle lensi noin 800 metrin matkan halkaisijaltaan yli kymmenmetrinen kallionlohkare, joka upposi syvälle maahan. Pienemmät kivenmurikat rei'ittivät rakennuksen seinät. Rakennuksessa olleista ei kukaan kuitenkaan kuollut. Eräs kantahenkilökuntaan kuulunut kersantti, hänen vaimonsa ja tyttärensä paiskautuivat vuoteissaan rakennuksen ulkoseinän läpi tulleen kivenlohkareen voimasta viereiseen huoneeseen, mutta kaikki kolme selvisivät hengissä. Myös kasarmirakennus sai osansa kivisateesta ja tuhoutui, mutta sielläkään ei tullut kuolonuhreja. Kolme varikon läheisyydessä ollutta siviilien asuinrakennusta kärsi myös pahoja tuhoja. Kahdesta kodista löytyi yksi kuollut kummastakin.


text: Pahiten tuhoutuneiden luolien 6 ja 7 kohdalla oli louhikko. Varikkoalueen sisällä olleet tiet olivat kulkukelvottomat, myös viereinen maantie oli lentäneiden kivien tukkima noin kilometrin matkalla. Räjähdyksen aiheuttama paineaalto katkoi tai tuhosi puuston ja maanpinnan kasvillisuuden täydellisesti noin 20-30 hehtaarin alueelta, räjähdyksen voima oli suuntautunut luolastosta länteen. Osittainen tuhoalue ulottui laajalle. Kaatuneet puut ja kivenlohkareet tekivät liikkumisen ja pelastustoimet varikon läheisyydessä vaikeaksi.


text: Neljän kuolleen lisäksi 69 henkilöä loukkaantui. Räjähdyksien yhteinen voima vastasi 100 tonnia trinitrotolueenia eli 0,1 kilotonnia.


text: Räjähdysten tapahduttua oli loukkaantuneita siirretty kantahenkilökunnan asuinrakennuksessa olleeseen väestönsuojaan, josta paikalle tulleet pelastustyöntekijät auttoivat heidät ulos ja pois alueelta. Suurin osa kasarmilla nukkumassa olleista varusmiehistä säntäsi ulos pahoja vaurioita saaneesta rakennuksesta. He pakenivat ”puolipukeissa ja puolitiedottomana” pois alueelta metsään, josta pelastustyöntekijät löysivät heitä puolenpäivän jälkeenkin. Lähellä räjähdyspaikkaa olleet alueet tarkastettiin heti loukkaantuneiden löytämiseksi, mutta heitä löytyi myös sen jälkeen kivien seasta ”vasta sen jälkeen kun he olivat tulleet tajuihinsa ja alkoivat äännellä tai huutaa apua”. Onnettomuuspäivän kuluessa ketään ei jäänyt kateisiin lukuun ottamatta surmansa saanutta vartiotornissa ollutta varusmiestä, jonka ruumis löydettiin myöhemmin.


text: Räjähdyksissä katkesivat asevarikon kaikki viestiyhteydet. Ensimmäinen hälytys tuli Nastolan paloasemalle klo 5.26, hälytys tehtiin Uudestakylästä. Orimattilaan tuli hälytys klo 5.35. Molempien kuntien palopäälliköt tekivät ilmoituksen aluehälytyskeskuksille Lahteen ja Porvooseen, jotka hoitivat lisävoimien hälyttämisen. Paikalle tulleet Nastolan ja Orimattilan palopäällikköjen ohjauksessa toimineet pelastustyöntekijät aloittivat alueella olevien ohjaamisen turvaan ja loukkaantuneiden ensiavun. Lahden varuskunta sai hälytyksen klo 5.35, ja sen päällikkö saapui onnettomuusalueelle noin klo 6.30 ja otti pelastustoimien johdon. Tuotapikaa tuli myös ensimmäinen Puolustusvoimien ambulanssi ja lääkäri. Lisävoimia tuli kuorma-autolla Lahdesta noin klo 7.20. TVH toimitti paikalle kuorma-autoja.


text: Ensivaiheessa paikalle saapui sammutus- ja pelastushenkilöstöä ja -kalustoa useista palokunnista; kaikkiaan vahvuus oli 15 paloautoa, joissa miehistöä yhteensä noin 150–160, ja 13 sairasautoa. Ensiapuryhmiä oli 15–20, yhteisvahvuudeltaan 60–100 henkilöä. Lääkäreitä saatiin paikalle neljä.


text: Räjähdyspäivänä alue eristettiin sivullisilta, ja sinne johtavat tiet suljettiin. Onnettomuuspäivän loppupuolella siviilipelastushenkilöstö voitiin vapauttaa tehtävästä. Puolustusvoimilta tuli yli 600 miestä vartiointi- , huolto- ja muihin tehtäviin sekä yli 40 hengen lääkintähenkilöstö.


text: Uudenkylän varikolla oli oma säiliöruiskuauto, joka oli vain pari vuotta vanha, mutta se vaurioitui räjähdyksessä käyttökelvottomaksi. Tavallisella paloautolla ei muutenkaan ollut asiaa sammutustöihin, koska varikkoalue oli kivilouheen takia kulkukelvoton. Villähteen VPK:lla oli maastopaloauto, jolla pääsi liikkumaan alueella, ja sillä voitiin sammuttaa tuhoutuneiden puurakenteisten asevarastojen vielä kyteviä pohjia.


text: Luolastossa paloi myös, mutta räjähdysvaaran takia sammutustöihin ryhdyttiin vasta onnettomuutta seuranneena päivänä 15. elokuuta. Vajaan viikon aikana luolastoon pumpattiin noin tuhat kuutiometriä vettä; työtä teki Puolustusvoimat omalla kalustollaan Orimattilan VPK:n avustamana. Veden pumppaaminen ei auttanut, ja seuraavaksi päätettiin käyttää niin sanottua kevytvaahtoa. Ongelmana oli laitepula, sillä kevytvaahtomenetelmän vaatimaa kalustoa ei ollut Suomessa. Kalusto saatiin lainaksi Tanskasta, ja Ruotsista tuli vaahdotuskoneelle käyttäjä sekä asiantuntija. Luolaston vaahdotus tapahtui 20. elokuuta illalla ja kesti hieman yli kaksi tuntia. Vaahto työnnettiin luolaston ajotunnelin suuaukosta, määrä oli noin 25 000 kuutiometriä. Parin päivän kuluttua luolastoa vaahdotettiin vielä toiselta suunnalta. Vaahdotuksen tuloksena todettiin 22. elokuuta, että luolastosta ei tullut näkyvää savua ja lämpötilakin oli laskenut. Luolaa vaahdotettiin uudelleen 24. elokuuta. Kaikkiaan luolastoon työnnettiin noin 30 000 –35 000 kuutiometriä sammutusvaahtoa.


text: Onnettomuuden syytä ei pystytty lopullisesti selvittämään. On mahdollista, että luolassa ollut ruuti olisi syttynyt itsestään tai että luolan katosta räjähdysaineen tai kemiallisten yhdisteiden päälle pudonnut kivi olisi aiheuttanut ensimmäisen räjähdyksen.


title: Sariola

text: Sariola voi tarkoittaa:


title: Länsimaiden tuho

text: Länsimaiden tuho on Timo Vihavaisen vuonna 2009 ilmestynyt teos, joka perustuu "Kanava"-lehdessä julkaistuihin artikkeleihin. Vihavaisen mielestä länsimainen kulttuuri on rappeutumistilassa kadotettuaan perustavat arvonsa: totuuden, hyvyyden ja kauneuden tavoittelun. Niiden tilalle on tullut itsekeskeisyys, kyltymätön mielihyvän tavoittelu kuluttamisella. Yhteiskunnan arvot ovat muuttuneet, mutta siihen ei kiinnitetä huomiota.


title: Länsimaiden tuho

text: 1900-luvun alussa Oswald Spengler kirjoitti kirjan "Länsimaiden perikato", ja Vihavaisen mielestä 2000-luvun alussa Yhdysvaltojen kulttuurinen rappio on varsin yleisesti hyväksytty tosiasia. Kun kulttuuri ei enää edes halua puolustaa itseään, vahvemmat kulttuurit valloittavat sen. Vihavainen viittaa myös "Kulttuurien kamppailu ja uusi maailmanjärjestys" -kirjan kirjoittaneen Samuel Huntingtonin ajatuksiin. Huntingtonin mielestä monikulttuurisuuden korostaminen länsimaisen kulttuurin kustannuksella johtaa länsimaiden häviöön.


title: Länsimaiden tuho

text: Postmodernismia kannattava älymystö on Vihavaisen mielestä jälleen rähmällään, kuten se oli ennen Neuvostoliiton ja stalinismin edessä. Poliittisen korrektiuden ja kaiken pitämisen yhtä arvokkaana nimissä keskustelua esimerkiksi feminismistä ja maahanmuutosta pyritään vaientamaan. Kaikki julistavat olevansa feminismin puolella, kuten aikaisemmin kaikkea mahdollista hyvää tarkoittaneen sosialismin. Feminismi ja naistutkimus ovat Vihavaisen mielestä tehneet itsensä kohdistuvan arvostelun mahdottomaksi vaatimalla, että arvostelijan on oltava itse feministi. Vastaavalla tavalla kommunismi oli Vihavaisen mukaan itse itsensä todistava.


title: Länsimaiden tuho

text: Maahanmuuttoa Vihavainen sanoo ”länsimaisen kulttuurin itsemurhaksi” ja hulluuden riemumarssiksi. Hänen mukaansa maahanmuuton haitallisuus länsimaille on tiedossa, mutta sitä ei haluta tunnustaa. Maahanmuuton kyseenalaistaminen ja vaihtoehdoista puhuminen on julistettu kielletyksi aiheeksi. Vihavaisen mukaan suurin osa ongelmista johtuu islamista, joka on erittäin hyökkäävä aate. Vihavaisen mukaan islam tuo länteen sen perusarvojen vastaisia asioita. "Helsingin Sanomien" haastattelussa kirjan ilmestyessä Vihavainen kutsui ”pöyristyttäväksi” Jussi Halla-ahon saamaa jumalanpilkkatuomiota ja sitä, että Muhammad-pilapiirrostapaukseen vastattiin sananvapauden arvoa polkemalla ja islamia mielistelemällä.


title: Länsimaiden tuho

text: Vihavaisen mielestä venäläisellä kulttuurilla olisi annettavaa suomalaisille. ”Venäjällä pidetään arvoja kunniassa. Kukaan ei esimerkiksi epäile, ettei korkeakulttuuri olisi parempaa kuin matalakulttuuri”, Vihavainen sanoi Helsingin Sanomissa.


title: Länsimaiden tuho

text: Runoilija ja suomentaja Olli Sinivaara kirjoitti "Helsingin sanomien" arvostelussaan teoksen olevan epätasaisuuksistaan huolimatta vaikuttava ja mieleenjäävä puheenvuoro. ”Jos haluaa olla älyllisesti rehellinen, Vihavaisen esittämiä ikäviä kysymyksiä ei voi ohittaa.”


title: Länsimaiden tuho

text: Kaj Färm sanoi Yleisradion "Päiväntasaaja"-ohjelman puheenvuorossa, että Venäjä ei koskaan ole ollut arvoiltaan tai käytännöiltään länsimainen maa, eikä se edes halua olla sellainen. Vihavaisen mukaan ”venäläisillä on kuitenkin 'arvot kohdallaan', vaikkei niihin esimerkiksi demokratia eikä sanan- tai mielipiteenvapaus kuulukaan”.


title: Länsimaiden tuho

text: Jouni-Matti Kuukkanen kirjoitti "Agricola"-sivuston arvostelussa, että Vihavaisen kirja tuottaa pettymyksen: siihen ei sisälly mitään syvällistä historian filosofiaa. Luonnon tuhoutuminen ei kosketa vain länsimaita ja idän nousussa on kyse kulttuurien suhteellisen painoarvon muutoksesta. Ajatusta länsimaiden kulttuurin ytimestä Vihavainen ei Kuukkasen mukaan täsmennä. Esimerkiksi Yhdysvalloissa menestyvät sekä uskonnollisuus että kulutuskeskeisyys. Massakuluttamisessa ei ehkä ole kyse kulttuurin muutoksesta vaan väärin suuntautuneesta biologisesta tarpeesta koota niin paljon hyödykkeitä kuin mahdollista, jotta voitaisiin varautua puutteen aikoihin. Hyvästä taas ei puhuta, koska aikakausi on näköalaton tulevaisuuteen. ”Mikä poliittinen taho tietää ja uskaltaa määritellä, mitä hyvä elämä ja yhteiskunta ovat, ja rakentaa poliittisen muutosvisionsa sen mukaan?”


title: Länsimaiden tuho

text: "Humanisti"-lehdessä Jussi K. Niemelä kirjoitti, että Vihavainen moralisoi tyhjästi nuorisokulttuureja ja kaipaa mielikuvitukselliseen menneisyyteen. "Tiedonantajassa" tutkija Mervi Leppäkorpi kirjoitti teoksen sisältävän sekavaa rakennetta, jatkuvaa toistoa ja kesken jätettyjä ajatuksia. Pamflettimainen kirja sisältää ”näennäistiedettä, josta aloittelevaa opiskelijaa rangaistaisiin kovalla kädellä”.


title: Epolettikaija

text: Epolettikaija ("Aprosmictus erythropterus") on Oseaniassa esiintyvä kaija.


title: Epolettikaija

text: Linnun pituus on noin 32 cm ja paino 120–210 g. Sen höyhenpuku on pääosin vihreä, siiven yläpeitinhöyhenet punaiset, yläperä ja alaselkä siniset sekä hartiahöyhenet ja selkä mustat tai tummanvihreät. Nokka on korallinpunainen, koivet harmaat ja iiris oranssinpunainen (koiras) tai vaaleanruskea (naaras). Naaras on väritykseltään huomattavasti himmeämpi, nuori lintu muistuttaa naarasta, hyvin nuorilla nokka on keltainen.


title: Epolettikaija

text: Epolettikaijasta tunnetaan kolme alalajia, joista nimialalaji "erythropterus" elää Australian keskiosissa, "coccineopterus" Australian pohjois- ja luoteisosissa sekä "papua" Papua-Uusi-Guinean eteläosassa. Elinympäristön ala on 1 000 000–10 000 000 neliökilometriä ja populaation koko on yli 100 000 yksilöä.


title: Epolettikaija

text: Eukalyptus- ja akasiametsiköt, joenvarsimetsät, savannit, metsänreunat ja viljelysmaat 600 m:n korkeudelle merenpinnasta.


title: Epolettikaija

text: Pesä on tavallisesti vesistön lähellä kasvavan eukalyptuksen kolossa tai lahossa oksassa. Pesäkolo on yleensä hyvin syvä, jopa kymmenen metriä. Naaras munii kolmesta viiteen munaa, joskus kuusi, joita se hautoo noin kolme viikkoa. Koiras tuo hautovalle naaraalle ruokaa yleensä vain kahdesti päivässä, aamulla ja myöhemmin iltapäivällä. Poikaset jättävät pesän viisi viikkoa vanhoina.


title: Epolettikaija

text: Ruokavalio koostuu hedelmistä, pähkinöistä, siemenistä, marjoista, silmuista, kukista, medestä sekä hyönteisistä ja niiden toukista.


title: Timo Vihavainen

text: Timo Juhani Vihavainen (s. 9. toukokuuta 1947 Sulkava) toimi Helsingin yliopiston Venäjän tutkimuksen professorina vuosina 2002–2015. Hän on tutkinut myös Suomen historiaa, jossa hän on keskittynyt erityisesti niin sanotun suomettumisen aikaan 1960-luvulta 1980-luvulle. Hän on julkaissut muun muassa kirjat "Kansakunta rähmällään: Suomettumisen lyhyt historia" (1991), "Länsimaiden tuho" (2009) ja "Itäraja häviää" (2011).


title: Timo Vihavainen

text: Timo Vihavainen valmistui filosofian kandidaatiksi vuonna 1970, opiskeli Moskovan yliopistossa lukuvuoden 1972−73 ja työskenteli sen jälkeen peruskoulun yläasteen ja lukion historian ja yhteiskuntaopin lehtorina Vantaalla. Vuosina 1980−98 hän toimi Helsingin yliopiston assistenttina, vuosina 1998−2000 Suomen Pietarin-instituutin johtajana sekä vuosina 2000−2002 Suomen Akatemian tutkijana. Hän valmistui filosofian lisensiaatiksi vuonna 1983 ja väitteli tohtoriksi vuonna 1988.


title: Spider-Man 2 (videopeli)

text: Spider-Man 2 on alun perin vuonna 2004 julkaistu toimintapeli, joka perustuu elokuvaan "Spider-Man 2 – Hämähäkkimies 2". Peli on julkaistu usealle alustalle.


title: Spider-Man 2 (videopeli)

text: "Spider-Man 2" on edeltäjäänsä nähden laajempi. Pelaaja voi seikkailla haluamissaan paikoista ilman suurempia liikkumisrajoja. PlayStation 2, Nintendo GameCube ja Xbox-versioissa pelaaja voi pelata vapaasti Manhattanilla, Rooseveltissa, Ellis’ssa ja Liberty Islands’ssa. Muilla alustoilla peli on enemmän linearisempaa, lisäksi Windows-versio on suunnattu nuoremmille pelaajille.


title: Spider-Man 2 (videopeli)

text: Vihollisista mukaan on otettu elokuvassa esiintyneen Tohtori Mustekalan lisäksi Tärisyttäjä, Rhino ja Mysterio. Katurikollisilla on käytössään käsiaseita, konepistooleja ja sorkkarautoja.


title: AFAS Stadion

text: AFAS Stadion on jalkapallostadion, joka sijaitsee Alkmaarissa Alankomaissa. Jalkapalloseura AZ Alkmaar pelaa stadionilla kotiottelunsa. Stadionin kapasiteetti on 17 023 ja se on avattu vuonna 2006. Ensimmäinen ottelu stadionilla pelattiin kotijoukkue AZ:n ja Arsenalin välillä, joka päättyi englantilaisetn voittoon 3–0 ja stadionin historian ensimmäisen maalin teki brasilialainen Gilberto Silva.


title: Timorinepolettikaija

text:
Timorinepolettikaija ("Aprosmictus jonquillaceus") on harvinainen oseanialainen kaijalaji.
Linnun pituus on noin 35 cm ja paino noin 130 g. Väritykseltään ja habitukseltaan se muistuttaa epolettikaijaa, mutta siiven pienissä ja keskimmäisissä peitinhöyhenissä on laaja kellanvihreä laikku ja siivellä on vähemmän punaista kuin epolettikaijalla. Nokka on korallinpunainen, koivet tummanharmaat ja iiris oranssinpunainen (koiras) tai ruskeanoranssi (naaras). Naaras on väritykseltään huomattavasti himmeämpi, nuori lintu muistuttaa naarasta, hyvin nuorilla iiris on vaaleankeltainen.


title: Timorinepolettikaija

text: Timoerinepolettikaija elää vain Timorilla (alalaji "jonquillaceus") ja läheisellä Wetarin saarella (alalaji "wetterensis"). Populaation koko on noin 10 000 yksilöä, ja kanta on vähitellen taantunut ihmisen aiheuttaman elinympäristöjen tuhoutumisen vuoksi ja lemmikkieläinkaupan takia. Vuosina 1981–1985 vietiin Indonesiasta 1 343 yksilöä.


title: Timorinepolettikaija

text: Metsät, akasiaa kasvavat savannit ja metsänreunat aina 2 600 m:n korkeudelle merenpinnasta.


title: Timorinepolettikaija

text: Pesimäbiologia tunnetaan puutteellisesti, mutta se lienee samanlainen kuin epolettikaijan.


title: Timorinepolettikaija

text: Ruokavalio lienee sama kuin epolettikaijan, eli se koostuu hedelmistä, pähkinöistä, siemenistä, marjoista, silmuista, kukista, medestä sekä hyönteisistä ja niiden toukista.


title: S/S Meri

text: S/S Meri oli suomalainen vuonna 1897 rakennettu rahtihöyrylaiva. Laiva toimi valmistumisen jälkeen Pietarin rahtiliikenteessä, mutta Venäjän vallankumouksen jälkeen se alkoi toimia Saimaalla. Usean nimen vaihdoksen ja omistajan jälkeen laiva päätyi OY Itämeren omistukseen vuonna 1933. Laiva kuljetti viimeisinä vuosina rahtia itämerellä. Laiva upposi Talvimyrskyssä Gotlannin rannikolle 18.1.1936, eikä ole sen jälkeen ollut liikenteessä. Laivaa ei ole Ruotsin merihistoriallisenmuseon mukaan löydetty.


title: Naveta

text: Naveta on varhaispronssikautinen megaliittinen käytävähautatyyppi, jota käytettiin vain Baleaarien Minorcalla. Niitä on rakennettu noin 1 600–1 000 eaa. vuotta, ja niitä on käytetty yhteishautoina. Sisältä niistä on löydetty ihmisten jäännöksiä, henkilökohtaisia tavaroita, pronssikoruja, keramiikkaa ja aseita. Lattiana on ollut pelkkä paljas maalattia. Navetat on rakennettu kyklooppimuuri tekniikalla latomalla kivet ilman laastia.


title: Naveta

text: Nämä kiviset haudat muistuttavat Sardinian nuragheja.


title: Talaiot

text: Talaiot, "talayot" ovat pronssikautisia kivistä tehtyjä hautarakennelmia, jollaisia rakennettiin Mallorcalla ja Minorcalla toisen vuosituhannen loppupuolella ja ensimmäisellä vuosituhannella eaa. Nämä saattavat liittyä tai olla liittymättä Sardinian nuragheihin ja muihin vastaaviin rakennelmiin Välimeren seuduilla. Talaiotien teon jälkeen/rinnan tehtiin taula-rakennelmia noin 1000–300 eaa.


title: Taula (megaliitti)

text: Taula on Baleaarien Menorcalta löydetty megaliittityyppi, jossa ainakin pystysuora pylväsmäinen kivi kannattelee ylhäällä olevaa vaakasuoraa kiveä tai kiviä. Kivet ovat melko hyvin työstettyjä. Tauloja rakensi kivisiä talaiot-hautoja tehnyt kulttuuri noin 1000–300 eaa.


title: Code B

text: Code B on saksalaisen Bela B.:n toinen sooloalbumi. Albumi julkaistiin 2. lokakuuta 2009.


title: STS-41-C

text:
STS-41-C oli Nasan avaruussukkulaohjelman 11. ja Challenger-sukkulan viides lento. Laukaisu tapahtui Kennedyn avaruuskeskuksesta 6. huhtikuuta 1984 kello 13:58 UTC-aikaa. Sukkula laskeutui kuusipäiväisen lennon päätteeksi Edwardsin lentotukikohtaan 13. huhtikuuta kello 13:38.
Challengerin komentajana toimi Robert Crippen, jolle kyseessä oli kolmas avaruuslento. Ensimmäisellä lennollaan olivat lentäjä Francis Scobee sekä tehtäväspesialistit James van Hoften, Terry Hart ja George Nelson. Hyötykuormana lennolla oli LDEF-satelliitti. Lisäksi rahtitilassa oli tarvittavat välineet Solar Max -satelliitin korjaamiseksi.


title: STS-41-C

text:
LDEF-satelliitti vapautettiin robottikäsivarrella radalleen lennon toisena päivänä. Satelliitti oli tarkoitus palauttaa maan pinnalle toisella sukkulalennolla vuoden kuluttua, mutta lento venyi lähes kuuden vuoden mittaiseksi Challenger-turman aiheuttamien viivästysten takia.
Kolmantena päivänä Columbia saapui Solar Max -satelliitin luo. Satelliitti oli tarkoitus ottaa kiinni avaruuskävelyllä MMU-rakettirepun avulla. Kiinniotto kuitenkin epäonnistui, ja satelliitti alkoi kieppua hallitsemattomasti. Kieppuminen saatiin pysäytettyä satelliitin omien vakautusjärjestelmien avulla, ja seuraavana päivänä se saatiin lopulta asetettua sukkulan rahtitilaan robottikäsivartta käyttäen. Satelliitin järjestelmät korjattiin kahdella avaruuskävelyllä ja se palautettiin kiertoradalleen.


title: STS-41-C

text: Tällä lennolla oli ensimmäistä kertaa mukana Imax-elokuvakamera, jota käytettiin The Dream is Alive-dokumenttielokuvan materiaalin taltioimiseen.


title: Britannian esihistoria

text: Britannian esihistoria alkaa ensimmäisistä asutuksesta ja päättyy historiallisen ajan alkuun, joka perinteisesti ajoitetaan roomalaisten valloitukseen.


title: Britannian esihistoria

text:
Varhaisimmat esinelöydöt viittaavat ihmisten käydeen Britanniassa 0,8-1 miljoonaa vuotta sitten. Jäänteitä asutuksesta on ainakin 700 000 vuoden takaa.
Paleoliittisen kauden alkeelliset työkalut on liitetty Clactonin ja Acheulin piikivikulttuurin. Käsitykset siitä. mitkä ihmisryhmät näitä tekivät ja missä järjestyksessä, ovat muuttuneet viime vuosikymmenina, kun on löydetty Acheulin tyyppisiä työkaluja jotka olivat vanhempia kuin Clactonin oletettu valtakausi. Työkalutyyppien ero voikin johtua saatavilla olleesta raaka-aineesta.


title: Britannian esihistoria

text: Paleoliittisen kauden loppupuolella Britanniassa oli ihmisiä harvakseltaan ja tilapäisesti. Euroopan ensimmäinen nykyihmisten kulttuuri, Aurignacin kulttuuri, levisi Britannian länsiosaan noin 32 000 vuotta sitten.


title: Britannian esihistoria

text: Jääkauden jälkeen Madeleinen kulttuuria edustaneita maahanmuuttajia tuli Britanniaan Manner-Euroopasta. Heidän esineitään ja maalauksiaan on löydetty Cresswell Crags-kalkkikivirotkosta, Paikan mukaan kulttuuria kutsutaan joskus Creswellin kulttuuriksi. Ruoantähteiden joukosta on löydetty sekaisin ihmisen ja eläinten luita. Niiden jäljistä on päätelty, että kulttuuriin on voinut kuulua ihmissyöntiä joko ravinnonhankkimiseksi tai rituaalina.


title: Britannian esihistoria

text: Mesoliittisella kaudella ilmasto lämpeni ja Britannia peittyi tuuheisiin metsiin. Sen asukkat olivat metsästäjä-keräilijöitä, jotka liikkuivat saaliin perässä. Sisämaassa ihmisen toiminta keskittyi jokilaaksoihin varsinkin mesoliittisen kauden loppupuolella.


title: Britannian esihistoria

text: Maayhteys Manner-Eurooppaan katkesi noin 6000-5500 eaa. Tämän jälkeen suurten väkimäärien muuttaminen vaikeutui, ja Britannia alkoi kehittyä omaa tietään. Myös Britannian eri osien kehitykseessä oli eroja, etelän viljaville maille pääsi mantereelta helpommin kuin pohjoisen ja lännen kukkuloille. Toisaalta rannikoille pääsi merta pitkin.


title: Britannian esihistoria

text:
Britanniassa tapahtui huomattava muutos noin 4000 vuotta eaa., kun neoliittisen kauden ihmiset toivat mantereelta maanviljelyn Britanniaan. Viljalajeja ja kotieläimiä mukanaan tuoneita muuttajia oli vain 20 % väestöstä, ja paikalliset asukkaat omaksuivat uudet vaikutteet vähitellen. Siirtyminen mesoliittisestä metsästäjä-keräilijäkulttuurista neoliittiseen viljelykulttuuriin tapahtui vaiheittain yli kahden tuhannen vuoden aikana.
Metsää raivattiin pelloiksi ja laidunmaiksi, ja aukeille perustettiin pysyviä asuinpaikkoja. Maanviljelyssä tarvittiin uusia työkaluja, etenkin ruukkuja ja kiillotettuja kirveitä. Joitakin työkaluja on löydetty satojen kilometrien päästä valmistuspaikastaan. Britteinsaarilla on suhteellisen vähän merkkejä neoliittisestia asutuksesta. Asukkaat rakensivat puolustettavia leirejä ja hautasivat vainajansa pitkänomaisiin kumpuihin. Neoliittisen kauden loppupuolella alettiin rakentaa puu- ja kivikehiä, joita kutsuttiin nimellä "henge".


title: Britannian esihistoria

text: Siirtyminen kivikaudesta metallien käytöön tapahtui Britanniassa 1500 vuotta kestäneen pronssikauden aikana. Pronssikausi alkoi siellä myöhemmin kuin muualla Euroopassa, missä varsinkin Kreikassa eläneet mykeneläiset olivat jo luoneet upeita pronssiesineitä. Tuohon aikaan Euroopassa käytiin laajamittaista ulkomaankauppaa, ja eri metallien lisäksi myytiin suolaa, meripihkaa ja lasia.


title: Britannian esihistoria

text: Pronssinvalmistuksen taito tuli Britanniaan samaan aikaan kuin kellopikarikulttuuriksi kutsuttu kulttuuri, joka sai nimensä kellon muotoisista pikareista, joita on löytynyt haudoista ja pyhiltä paikoilta.


title: Britannian esihistoria

text: Pronssikauden asutuskeskukset kasvoivat jopa satojen asukkaiden kyliksi. Ne koostuivat pyöreistä taloista. Tyypillisesti perheellä oli kaksi rakennusta: toinen asuintalo, toinen kodinhoitohuone, jossa laitettiin ruokaa ja valmistettiin vaatteita.


title: Britannian esihistoria

text: Britannian rautakausi kesti noin 800 eaa. – 43 jaa. Raudan käyttö levisi vähitellen ja yleistyi vasta 500-400 eaa. Rautakauden kuluessa väestö ryhmittyi eri alueilla, ja sinne tänne syntyi jonkinlaisia heimovaltioita tai alkeellisia kuningaskuntia. Aiemmin ajateltiin, että muutokset tulivat ulkopuolelta valloittajien myötä, mutta nykykäsityksen mukaan valtaosa kehityksestä oli paikallista. Britannian yhteydet ulkomaailmaan kuitenkin voimistuivat. Väkiluku kasvoi ja saattoi ylittää jo miljoonan. Väestönkasvua tuki maanviljelyn tehostuminen, kun uudet viljalajikkeet ja muut viljelyskasvit otettiin laajemmin käyttöön. Teknologian uutuuksia olivat dreija saviastioiden valmistukseen ja pyöritettävä mylly viljan jauhamiseen.


title: Britannian esihistoria

text: Rautakauden näkyvin jäänne ovat mäkilinnat, joita tunnetaan yli kolmetuhatta.


title: Britannian esihistoria

text: 100-luvulla eaa. roomalaiset olivat valloittaneet Ranskan, ja roomalaisen kulttuurin vaikutus ulottui myös Britanniaan.


title: Aleksandr Serafimovitš

text: Aleksandr Serafimovitš (, oikealta nimeltään "Aleksandr Serafimovitš Popov", Алекса́ндр Серафи́мович Попо́в; 19. tammikuuta 1863 nykyisen Rostovin alueen Tsimljanskin piirin Nižnekurmojarskajan kylä – 19. tammikuuta 1949 Moskova) oli venäläinen neuvostokirjailija.


title: Aleksandr Serafimovitš

text: Kirjailija syntyi kasakkaupseerin perheeseen. Vuodesta 1883 lähtien hän opiskeli Pietarin yliopistossa. Vuonna 1887 hänet erotettiin yliopistosta ja karkotettiin Arkangelin lääniin osallisuudesta Aleksanteri III:n murhaa valmistelleeseen salaliittoon. 1900-luvun alussa Serafimovitš tutustui Maksim Gorkiin ja työskenteli tämän perustamassa Znanije-kirjakustantamossa. Vuonna 1918 hän liittyi bolševikkeihin ja toimi Izvestijan ja Pravdan toimittajana. Vuosina 1926–1929 Serafimovitš oli Oktjabr-kirjallisuuslehden päätoimittajana. Vuonna 1934 hänet valittiin Neuvostoliiton kirjailijaliiton hallituksen puhemiehistöön.


title: Aleksandr Serafimovitš

text: Serafimovitšin ensimmäinen kertomus ”Jäälohkareella” ("Na ldine") ilmestyi vuonna 1889. Ensimmäinen kertomuskokoelma julkaistiin vuonna 1901. Romaani "Gorod v stepi" (”Kaupunki arolla”, 1912) kuvaa marksilaisittain kapitalismin syntyä Venäjällä. Kirjailijan pääteos on Venäjän kansalaissotaa kuvaava romaani ”Rautavyöry” ("Železnyi potok", 1924), jota pidettiin yhtenä neuvostokirjallisuuden klassikoista. Vuonna 1943 Serafimovitš sai elämäntyöstään Stalin-palkinnon. Hänet on palkittu myös Leninin kunniamerkillä. Kirjailijan nimeä kantaa Serafimovitšin kaupunki (entinen Ust-Medveditskajan kylä, jossa hän vietti nuoruusvuotensa).


title: Arto Tamminen

text: Arto Ilari Tamminen (s. 1962) on suomalainen laulaja-lauluntekijä.


title: Arto Tamminen

text:
Beatles-vaikutteisen esikoisalbuminsa "What's All About" Tamminen julkaisi Bablers-yhtyeensä kanssa vuonna 1980. Yhdeksänkymmentäluvulla Tammiselta ilmestyi sooloalbumit "Kadonneen saaren laulukirja" (1994) ja "Utopia" (1997). Hänen hittikappaleitaan ovat "Neljän ruuhka" ja "Utopia". Vuonna 1994 Arto Tamminen voitti ja vastaanotti Emma-gaalan jakaman parhaan sävellyksen palkinnon kappaleella "Ihana ilta", jonka oli levyttänyt Samuli Edelmann.
Englannin kielellä Tammisen tuotantoa ilmestyi jälleen vuonna 2000, kun Bablers-yhtyeen "Like the First Time" ilmestyi.


title: Marija Priležajeva

text: Marija Pavlovna Priležajeva (; 22. kesäkuuta 1903 Jaroslavl – 10. huhtikuuta 1989 Moskova) oli venäläinen neuvostokirjailija.


title: Marija Priležajeva

text: Marija Priležajeva valmistui vuonna 1929 Moskovan toisen yliopiston pedagogisesta tiedekunnasta ja työskenteli sen jälkeen opettajana ja lastenkotien kasvattajana. Vuodesta 1937 lähtien hän toimi lasten- ja nuortenkirjailijana. Vuonna 1952 Priležajevasta tuli NKP:n ja vuonna 1967 Neuvostoliiton kirjailijaliiton hallituksen jäsen. Hänet on palkittu Leninin kunniamerkillä.


title: Marija Priležajeva

text: Priležajevan sosialistista realismia edustava tuotanto on primitiivistä, tyyliltään triviaalia ja täynnä keinotekoisia konflikteja. Teosten aiheita ovat mm. Leninin, Nadežda Krupskajan ja Mihail Kalininin lapsuus- ja nuoruusvuodet.


title: Maastohiihdon maailmancup 2009–2010

text: Maastohiihdon maailmancup 2009–2010 oli historian 29. virallinen maailmancup-kausi. Se alkoi 21. marraskuuta 2009 Norjan Beitostølenissa ja päättyi 21. maaliskuuta 2010 Falunissa, Ruotsissa.


title: Nordin Amrabat

text: Nordin Amrabat (; s. 31. maaliskuuta 1987 Naarden, Alankomaat) on marokkolainen jalkapalloilija. Laitahyökkääjänä pelaava Amrabat edustaa englantilaista Watfordia.


title: Nordin Amrabat

text: Amrabat aloitti jalkapalloilun Zuidvogelsin joukkueessa, josta Ajaxin kykyjen etsijät toivat hänet b-junioreihin. Kolmen vuoden jälkeen hän koki kasvuongelmia ja loukkaantumisia, jotka johtivat hänen putoamistaan joukkueesta. Amrabat palasi takaisin Zuidvogels'n junioreihin, mutta joutui valmentajan kanssa ongelmiin, joka siirsi hänet kakkosjoukkueeseen. Sittemmin Amrabat pyysi siirtoa toiseen seuraan ja pääsi SV Huizenin junioriseuraan.


title: Nordin Amrabat

text: Ammattilaisuransa hän aloitti Omniworldissa vuonna 2006, siiryttyään vapaalla siirrolla SV Huizenin junioreista. Yhden kauden jälkeen Amrabat siirtyi VVV-Venloon, jossa hän vietti edellisen seuran tavoin vain yhden kauden. Lopulta vuonna 2008 Amrabat allerkirjoitti alustavasti kahden vuoden sopimuksen PSV Eindhovenin kanssa. Hän vietti seurassa kaksi ja puoli kautta, kunnes siirtyi tammikuussa 2011 Turkkiin Kayserisporiin kahden ja puolen vuoden sopimuksella.


title: Nordin Amrabat

text: Amrabat pelasi ensimmäisen ottelunsa Kayserisporin paidassa 24. tammikuuta 2011 kotiottelussa Büyükşehiriä vastaan, jossa hän teki myös avausmaalinsa. Kaikkiaan hän pelasi Kayserisporissa 38 ottelua tehden kuusi maalia. Heinäkuussa 2012 Amrabat siirtyi Galatasarayhin.


title: Nordin Amrabat

text: Amrabat edusti Hollantia alle 21-vuotiaiden maajoukkueessa vuonna 2007 saatuaan kutsun valmentaja Foppe de Haanilta. Sittemmin hän on kertonut katuvansa päätöstään, koska ei voisi sääntöjen mukaan enää edustaa toista kotimaataan Marokkoa. Vuotta myöhemmin FIFA kuitenkin muutti sääntöä, jonka perusteella Amrabat voisi edustaa Marokkoa. Lokakuussa 2009 hän ilmaisi halukkuutensa edustaa Marokkoa ja tammikuussa maan väliaikaisvalmentaja Hassan Moumen saapui Hollantiin, jonka kanssa he päättivät tehdä anomuksen FIFA:lle Amrabatin mahdollisuudesta edustaa Hollannin sijaan Marokkoa maajoukkuetasolla. Maaliskuussa FIFAn edustaja ilmoitti ettei pelaajasta ole tehty mitään ilmoitusta, joka oikeuttaisi häntä pelaamaan Marokon maajoukkueessa. Ambrabatin oli tarkoitus pelata MM-karsintaottelussa Kamerunia vastaan.


title: Nordin Amrabat

text: Ambrabat pelasi lopulta ensimmäisen maaottelunsa Marokon paidassa 11. marraskuuta 2011 LG cupissa Ugandaa vastaan. Samaisessa turnauksessa Amrabat teki uransa avausmaalin Marokon paidassa Kamerunia vastaan.


title: Nordin Amrabat

text: Amrabat valittiin vuoden 2012 Afrikan-mestaruuskisoihin, jossa hän pelasi vaihtopelaajan roolissa. Marokon kisat päättyivät lopulta alkulohkoon.Amrabatin isä on kotoisin Marokosta Beni Oulichekista. Nordin puhuu hollannin lisäksi berberiä, arabiaa ja englantia.


title: Nordin Amrabat

text: Hän on uskonnoltaan Muslimi.


title: David Daniels

text: David Daniels (s. 12. maaliskuuta 1966 Spartanburg, Etelä-Carolina, Yhdysvallat) on yhdysvaltalainen oopperalaulaja, äänialaltaan kontratenori. Häntä pidetään alalla yhtenä parhaista, joskus jopa parhaana.


title: David Daniels

text: Danielsin vanhemmat ovat laulunopettajia, äiti sopraano, isä baritoni. Hän aloitti laulamisen poikasopraanona ja siirtyi äänen kypsyessä tenoriksi. Hänen isänsä Perry Daniels oli Spartanburgissa toimivan Converse Collegen musiikkioppilaitoksen yhteydessä toimivan Brevard Music Centerin merkittäviä jäseniä. Hän opiskeli musiikkia Cincinnati College Conservatory of Music. Hän ei ollut tyytyväinen saavutuksiinsa tenorina, joten hän ryhtyi jatko-opintojensa aikana Michiganin yliopistossa laulamaan kontratenoria.


title: David Daniels

text: Daniels ensiesiintyminen tapahtui 1992. Hän sai 1997 Richard Tucker -palkinnon. 1999 hän esiintyi ensi kerran Metropolitan-oopperassa "Seston" roolissa "Julius Caesarissa". Händel sävelsi rooleja aikansa kastraattitähdille, ja Danielsin ohjelmistoon kuuluu nykyisin Julius Caesarin lisäksi muitakin merkittäviä Händelin rooleja, kuten Arsace komediassa "Partenope", nimirooli "Tamerlanossa" ja Arsamene "Xerxeessä". Baijerin valtionoopperassa Münchenissä hän esiintyi nimirooleissa "Rinaldossa" ja "Orlandossa" sekä Davidina oopperassa "Saul". Hän on lisäksi tulkinnut Ottonen roolin Monteverdiin oopperassa "L'Incoronazione di Poppea". Vivaldin oopperassa "Bajazet" hän on laulanut Tamerlanon roolin.


title: David Daniels

text: Daniels on laajentanut ohjelmistoaan kontratenoreihin usein liitetyistä barokkirooleista ja esittänyt Oberonia Benjamin Brittenin "Midsummer Night's Dreamissa" Metropolitanissa ja Orfeoa Gluckin oopperassa "Orfeo ed Euridice" Royal Opera Housessa Covent Gardenissa.


title: David Daniels

text: Theodore Morrisonilla on tekeillä ooppera, jonka aiheena on Oscar Wilde. Nimiosa on sävelletty erityisesti Danielsille. Oopperan ensi-ilta on 2013 Santa Fessä.


title: David Daniels

text: Oopperan lisäksi Daniels pitää myös resitaaleja. Hän on koonnut ohjelmiston, johon kuuluu sellaisia 1700- ja 1800-luvun taidelauluja, joita ei usein liitetä kontratenoreihin. Säveltäjinä ovat muun muassa Berlioz ja Poulenc. Hän on levyttänyt Berliozin laulusarjan "Nuits d'été", jota hän itse pitää onnistuneena, vaikka kriitikot suhtautuivat siihen nuivasti.


title: Mutta... kuka murhasi Harryn?

text: Mutta... kuka murhasi Harryn? on Alfred Hitchcockin ohjaama elokuva vuodelta 1955. Elokuva on lajityypiltään musta komedia, ja se perustuu Jack Trevor Storyn kertomukseen. Shirley MacLaine on ensimmäisessä elokuvaroolissaan kuolleen miehen ex-vaimona.


title: Mutta... kuka murhasi Harryn?

text: Elokuva kertoo pikkukylästä, jossa joukko ihmisiä löytää metsästä Harry-nimisen miehen ruumiin. Ketään heistä ei liiemmin liikuta että Harry on kuollut, mutta kaikki he epäilevät itse olevansa syypäitä murhaan.


title: Mutta... kuka murhasi Harryn?

text: "The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Gaular

text: Gaular on kunta Sognin ja Fjordanen läänissä Norjassa. Tammikuussa 2013 tehdyn väestönlaskennan mukaan Gaularissa oli 2 923 asukasta.


title: Gaular

text: Gaularia kutsutaan joskus vesiputouksien maaksi, koska kunnan alueella on 28 erikokoista vesiputousta.


title: Amiraliteetin kanava

text: Amiraliteetin kanava () on Krjukovin kanavan pohjoispään Moikaan yhdistävä kanava Pietarin keskustassa Venäjällä. Se erottaa Uuden Hollannin Amiraliteetin saaresta. Kanavan pituus on 440 metriä, leveys 9–14 metriä ja syvyys 1,5–2,7 metriä.


title: Amiraliteetin kanava

text: Vuosina 1717–1720 rakennettu kanava toimi Uuden Hollannin puutavaravaraston ja Amiraliteetin telakan yhdistävänä liikenneväylänä. Vuonna 1842 Amiraliteetin ja Krjukovin kanavan välinen osuus katettiin tiiliholvilla. Sen paikalla on nykyään Konnogvardeiski-bulevardi. Jäljelle jääneen osuuden nimenä oli vuosina 1922–1991 "Krusteinin kanava" virolaissyntyisen Venäjän kansalaissodan sankarin Karl Krusteinin mukaan. Kanavan varren nähtävyyksiin kuuluu Uuden Hollannin lisäksi Moikan puoleisessa päädyssä sijaitseva klassistinen Bobrinskien palatsi (arkkitehti Luigi Rusca, 1790-luku).


title: Askvoll

text: Askvoll on kunta Sognin ja Fjordanen läänissä Norjassa. Tammikuussa 2013 tehdyn väestönlaskennan mukaan Askvollissa oli 3 018 asukasta.


title: Fjaler

text: Fjaler on kunta Sognin ja Fjordanen läänissä Norjassa. Kunnan pinta-ala on 417 km², josta maata on 390 km². Tammikuussa 2013 tehdyn väestönlaskennan mukaan Fjalerin kunnassa oli 2 871 asukasta.


title: Kaarina Multiala

text: Kaarina Multiala (1500-luku) on ensimmäinen suomalaisissa asiakirjoissa mainittu kauppiaana toiminut nainen.


title: Kaarina Multiala

text: Kaarina Multiala oli viipurilaisen kauppiaan Esko Multian leski ja kävi kauppaa Tallinnassa jo vuonna 1555, jolloin hänet mainitaan tulliluettelossa laivojen omistajana. Hän oli Viipurin kahdeksanneksi varakkain veronmaksaja 1550-luvun lopulla. Vuosina 1555–1559 Multiala maksoi veroja Viipurin pitäjässä, Lihamäen kylässä olleesta maatilasta. Multiala katoaa kaupungin asiakirjoista 1560-luvulla. Hänellä oli mahdollisesti tytär, sillä Viipurin kaupungin hopeaveroluettelossa mainitaan varakas vaimo Elina Multiala vuonna 1571.


title: Marketta Ristontytär Punasuomalainen

text: Marketta Ristontytär Punasuomalainen (s. 1600-luvun alussa – 1658 Vaasa) oli kansanparantaja, joka tuomittiin noitana roviolla poltettavaksi.


title: Marketta Ristontytär Punasuomalainen

text: Marketta oli mahdollisesti syntyisin Ruovedeltä, sillä hän muutti nälkävuosina Ruoveden Kukonpohjasta miehensä, talonpoika Simo Antinpojan kanssa Vaasan seudulle. Marketta elätti itseään ja miestään kerjäämällä ja ihmisiä parantamalla. Hänen maineensa kasvoi ja vuonna 1655 talonpojat tekivät hänestä valituksen piispalle. Käräjillä kukaan ei uskaltanut todistaa häntä vastaan. Vaasan kappalainen Jacob Vasenius ryhtyi Markettaa vainoamaan ja sai hänet haastettua oikeuteen. Päivää ennen oikeudenkäyntiä Vasenius kuitenkin kuoli ja koska Marketan oli kuultu kiroavan kappalaista, syytettiin häntä noituudesta.


title: Marketta Ristontytär Punasuomalainen

text: Vuonna 1657 Simo Antinpoika meni vaimonsa puolesta oikeuden eteen ja syytti Vaseniuksen lankoa, kauppias Hannu Tuurenpoikaa Marketan pieksämisestä. Tästä oikeudenkäynnistä oli seurauksena, että muutkin uskaltautuivat nousta todistamaan Markettaa vastaan, ja niinpä raastuvanoikeus tuomitsi Marketan poltettavaksi roviolla. Vuonna 1658 hovioikeus vahvisti tuomion. Marketta Punasuomalainen oli ensimmäisiä noituudesta kuolemaan tuomittuja naisia.


title: Marketta Ristontytär Punasuomalainen

text: Marketalla ja Simolla oli tytär Kaarina, joka joutui vuonna 1659 oikeuden edessä puhdistamaan mainettaan, koska ihmiset olivat syyttäneet häntä noita-akan tyttäreksi.


title: Ulkomaankirjeenvaihtaja (elokuva)

text: Ulkomaankirjeenvaihtaja on Alfred Hitchcockin ohjaama elokuva vuodelta 1940. Se kertoo amerikkalaisesta toimittajasta, joka lähetetään vuosiksi 1938–1940 Eurooppaan sotakirjeenvaihtajaksi.


title: Ulkomaankirjeenvaihtaja (elokuva)

text: Hitchcockin cameorooli on noin 11 minuuttia elokuvan alun jälkeen. Hitchcock kävelee kadulla sanomalehteä lukien, kun Joel McCrea poistuu hotellista.


title: Ulkomaankirjeenvaihtaja (elokuva)

text: Itsenäinen tuottaja Walter Wanger oli hankkinut vuonna 1936 oikeudet ulkomaankirjeenvaihtaja Vincent Sheeanin muistelmiin "Personal History". Siitä oli John Howard Lawson muokannut ensimmäisen käsikirjoituksen, joka oli dramaturgisesti uskottava. Vuonna 1938 käsikirjoitusta saattoivat ajan tasalle muun muassa Budd Schulberg ja Harold Clurman. Tässä versiossa tapahtumat oli sijoitettu natsi-Saksaan, ja versio oli saanut vaikutteita myös Espanjan sisällissodasta. Ohjaajaksi Wanger palkkasi William Dieterlen. Wanger ei saanut kuitenkaan rahoittajien tukea, sillä Bank of America kieltäytyi rahoittamasta elokuvaa, joka saattaisi kyseenalaistaa Yhdysvaltojen puolueettomuuden. Wanger joutuikin rahoittamaan elokuvan itse ilman pankkien tukea.


title: Ulkomaankirjeenvaihtaja (elokuva)

text: Saksan hyökkäys Puolaan 1. syyskuuta 1939 sai Wangerin muuttamaan käsikirjoitusta uudelleen. Wanger palkkasi "The March of Time" -uutiselokuvasarjan tekijät John Layn ja John Meehanin parantamaan käsikirjoitusta ja suunnitteli pääosiin Claudette Colbertia ja Charles Boyer'ta. Wanger oli tuhlannut pelkkään käsikirjoitukseen jo 140 000 dollaria, eikä kuvausten alkamisesta tai ensi-iltapäivämäärästä ollut vielä tietoakaan. Syyskuussa Wanger ilmoitti David O. Selznickille halukkuudestaan lainata "Personal Historyn" ohjausta varten Hitchcockia. Selznickille tämä sopi hyvin, sillä hän oli täystyöllistetty "Tuulen viemään" ja Hitchcockin vielä kuvausvaiheessa olevan "Rebekan" vuoksi eikä hänen tarvinnut aloittaa uuden elokuvan tuotantoa heti.


title: Ulkomaankirjeenvaihtaja (elokuva)

text: Lainaussopimus oli tyypillinen tuon ajan Hollywoodille. Wanger sai käyttää Hitchcockia vain "Personal Historyn" tekemiseen, markkinoinnissa Hitchcockin nimen yhteydessä oli mainittava ”David O. Selznickin ystävällisellä suostumuksella” ja Selznick sai tarvittaessa Hitchcockin takaisin "Rebekan" lisäkuvauksiin. Lainaussumma oli 5 000 dollaria viikossa (Selznick sai 100 prosentin voiton, sillä Hitchcockin palkka oli 2 500 dollaria), ja lisäksi Hitchcockin mahdolliset bonukset oli maksettava myös Selznickille sataprosenttisina. Hitchcock aloitti Wangerilla "Rebekan" kuvausten jälkeen 27. marraskuuta 1939.


title: Ulkomaankirjeenvaihtaja (elokuva)

text: Wangerilla ei ollut jouluun 1939 mennessä vieläkään kuvauskelpoista käsikirjoitusta. Pääasiallinen syy oli Wangerin halu pitää käsikirjoitus mahdollisimman ajantasaisena, jotta käsikirjoituksessa näkyisivät tuoreimmat toisen maailmansodan tapahtumat. Helmikuussa 1940 Hitchcock ehdotti Wangerille, että käsikirjoitusta tekemään palkattaisiin Charles Bennett, joka oli käsikirjoittanut viisi Hitchcockin elokuvaa Englannissa. Wanger suostui, ja helmikuun aikana Hitchcock, Bennett ja Joan Harrison kirjoittivat käsikirjoituksen kokonaan uudestaan. Vincent Sheeanin muistelmista – ja aikaisemmista käsikirjoituksista – oli jäljellä enää vain nimi ja alkutilanne hollantilaisessa tuulimyllyssä. Käsikirjoitus nojautui monessa suhteessa "39 askelta" -elokuvaan ja sen pohjalla olevaan romaaniin, joista mukaan tuli muun muassa takaa-ajokohtauksia. Viimeisen silauksen käsikirjoitukselle antoi James Hilton, joka hioi vuoropuhelua.


title: Ulkomaankirjeenvaihtaja (elokuva)

text: Hitchcock hankki "Ulkomaankirjeenvaihtajan" tuotannonsuunnittelijaksi William Cameron Menziesin, joka oli juuri saanut Oscarin "Tuulen viemäästä". Kuvauksesta vastasi Rudolp Maté, jonka puolalais-unkarilainen tausta sopi hyvin elokuvan aiheeseen. Lavastuksesta vastasi Alexander Golitzen. Menzies, Maté ja Golitzen tapasivat Hitchcockin päivittäin ennen kuvausten alkua, sillä "Ulkomaankirjeenvaihtajaan" kuului lähes sata kolmiseinäistä lavastetta ja sen lisäksi vielä amsterdamilainen tori, Waterloon rautatieasema, hollantilaisen tuulimyllyn kolmikerroksinen sisätila ja mereen syöksyvä lentokone sisätiloineen. Wanger oli myös muuten hyvin sallivainen tuottaja. Hitchcockilla oli näet viimeinen sana roolijaossa, tuotannonsuunnittelussa, kameroissa ja leikkauksessa.


title: Ulkomaankirjeenvaihtaja (elokuva)

text: Hitchcock olisi halunnut miespääosaan Gary Cooperin, joka kuitenkin kieltäytyi, koska "Ulkomaankirjeenvaihtaja" oli jännityselokuva. Myöhemmin Cooper on sanonut katuneensa kieltäytymistään. Naispääosaan Hitchcock oli ensin ajatellut Joan Fontainea, joka oli ollut "Rebekan" pääosassa. Selznick ei kuitenkaan suostunut lainaamaan Fontainea Wangerille. Heidän sijastaan Hitchcock joutui tyytymään Joel McCreaan ja Laraine Dayhin.


title: Ulkomaankirjeenvaihtaja (elokuva)

text: "Ulkomaankirjeenvaihtaja" kuvattiin 18. maaliskuuta – 29. toukokuuta 1940 välisenä aikana. Kuvausten suurimpia ongelmia oli Wangerin vaatimus käsikirjoituksen päivittämisessä vastaamaan maailmansodan tapahtumia Euroopassa. Hitchcock myötäili näennäisesti Wangerin vaatimuksia mutta kuvasi siitä huolimatta tekemättä muutoksia käsikirjoitukseen.


title: Ulkomaankirjeenvaihtaja (elokuva)

text: Walter Wangerin teki vaikutuksen Hitchcockin kyky käyttää hyväkseen varsin mammuttimaisiksi paisuneita lavasteita. Esimerkiksi sateista Amsterdamin torikohtausta varten vesi johdettiin Coloradojoesta.


title: Ulkomaankirjeenvaihtaja (elokuva)

text: Kuvausten jälkeen Hitchcock matkusti kesäkuussa 1940 Englantiin ja yritti turhaan ylipuhua äitinsä muuttamaan Yhdysvaltoihin. Palattuaan Hitchcock kertoi Wangerille, kuinka kaikki Englannissa puhuivat mahdollisista pommituksista. Wanger halusi periaatteensa mukaisesti muuttaa elokuvan lopun vastaamaan maailman tapahtumia. Koska elokuvan ensi-iltaan oli vajaa kuukausi, uutta loppua kutsuttiin kirjoittamaan Ben Hecht, joka tunnettiin nopeasta työskentelytavastaan.


title: Ulkomaankirjeenvaihtaja (elokuva)

text: Hecht kirjoitti uuden lopun päivässä. Uusi loppu noudatti tiukasti tuotantokoodia, jonka mukaan Saksaa ei saanut mainita eikä Yhdysvaltoja saanut vaatia liittymään sotaan. Kohtaus kuvattiin 5. heinäkuuta 1940. Dramaturgisesti uusi loppu ei sovi lainkaan elokuvaan, jonka tapahtumat sijoittuvat noin kahden viikon ajalle juuri ennen Britannian sodanjulistusta Saksalle 3. syyskuuta 1939.


title: Ulkomaankirjeenvaihtaja (elokuva)

text: "Ulkomaankirjeenvaihtajan" ensi-ilta Yhdysvalloissa oli 16. elokuuta 1940, ja se sai kriitikoilta innostuneen vastaanoton. New York Timesin Bosley Crowther piti tarinaa jokseenkin epäuskottavana ja, vaikka Hitchcock hänen mukaansa kykenikin kertomaan tarinan sortumatta absurdiuteen, "Ulkomaankirjeenvaihtajassa" Hitchcock oli vaarallisen lähellä naurettavuutta. Crowther toteaa kuitenkin, että vain Hitchcock saattoi keittää kokoon tällaisen elokuvan ja myös onnistua siinä. Näyttelijät olivat Crowtherin mielestä hyviä Robert Benchleyä lukuun ottamatta. Kuvauksellisesti Crowther oli erityisen vaikuttunut tuulimyllykohtauksesta.


title: Grigol Maisuradze

text: Grigol (Giorgi) Maisuradze (, 1817 Tsinandali – 1885 Kutaisi) oli georgialainen taidemaalari ja muotokuvamaalauksen realistisen koulukunnan perustaja Georgiassa.


title: Grigol Maisuradze

text: Maisuradze syntyi Tsinandalissa ruhtinas Aleksandre Tšavtšavadzelle kuuluneen maaorjan perheeseen. Tšavtšavadze oli runoilija ja Venäjän keisarikunnan armeijassa palvellut kenraali, joka vapautti Maisuradzen vuonna 1836 ja tuki hänen koulutustaan Pietarissa. Maisuradze opiskeli siellä Karl Brjullovin ohjauksessa. 1850-luvulla hän palasi synnyinmaahansa ja opetti maalausta Kutaisissa, jossa hän kuoli vuonna 1885. Suurin osa hänen töistään on kadonnut.


title: Kalle Lahti

text: Kaarlo ”Kalle” Lahti (s. 11. huhtikuuta 1928 Pyhäjärvi Ol) on entinen suomalainen jalkapalloilija.


title: Kalle Lahti

text: Laitahyökkääjänä pelannut Lahti edusti urallaan Kotkan Kiriä 1948 ja Kotkan Työväen Palloilijoita 1949–1955. Hän voitti KTP:ssa Suomen-mestaruuden 1951 ja 1952. Kaikkiaan Lahti pelasi kahdeksan kauden aikana 115 pääsarjatason ottelua, joissa hän teki 37 maalia.


title: Kalle Lahti

text: Lahti pelasi maajoukkueessa vuosina 1950–1951 yhteensä kolme maaottelua, joissa hän teki yhden maalin.


title: Arturo Kinch

text: Arturo Kinch (s. 14. huhtikuuta 1956 Costa Rica) on costaricalainen alppi- ja maastohiihtäjä, joka on osallistunut olympiakisoihin 1980–2006.


title: Arturo Kinch

text: Kinch syntyi seitsemäntenä lähetyssaarnaajavanhempiensa kaikkiaan yhdestätoista lapsesta. Hän aloitti vuonna 1974 opinnot Rockmont Collegessa Yhdysvalloissa. Hän harrasti opiskeluvuosinaan jalka- ja koripalloa sekä syöksylaskua. Seattle Times -lehdessä vuonna 1984 julkaistussa haastattelussa hän kertoi aloittaneensa hiihdon vain pysyäkseen kunnossa jalkapalloa varten. Hän oli kuitenkin kahdella kaudella koulunsa hiihtojoukkueen menestyksekkäin kilpailija, ja useiden valmentajien rohkaisemana päätti jatkaa hiihtäjän uraa. Voidakseen osallistua kansainvälisiin kilpailuihin hänen täytyi perustaa Costa Ricaan hiihtoliitto.


title: Arturo Kinch

text: Kinch valmistui collegesta 1979 ja osallistui seuraavana vuonna ensimmäisenä costaricalaisena olympiakisojen hiihtolajeihin. Hän sijoittui Lake Placidissa syöksylaskussa 41:nneksi eli toiseksi viimeiseksi ja keskeytti niin pujottelun kuin suurpujottelunkin. Sarajevon olympialaisissa 1984 hän oli suurpujottelussa 67. ja 15 kilometrin maastohiihdossa 79. sekä hylättiin 30 kilometrin hiihdossa. Calgaryssa 1988 hän jäi 30 kilometrin hiihdossa viimeiseksi, mutta jätti muutamia kilpailijoita taakseen 15 kilometrillä ja suurpujottelussa.


title: Arturo Kinch

text: Neljännen kerran Kinch osallistui olympiakisoihin Salt Lake Cityssä 2002, jossa hän sijoittui sprinttihiihdossa 67:nneksi ja takaa-ajokilpailussa 78:nneksi. Torinon olympialaisissa 2006, hieman ennen 50-vuotispäiväänsä, hän sijoittui 15 kilometrin hiihdossa 95:nneksi eli toiseksi viimeiseksi ajalla 1.06.50,3 – voittaja Andrus Veerpalu hiihti matkan ajassa 38.01,3.


title: Arturo Kinch

text: Kinch työskentelee asiakaspalvelutehtävissä United Airlinesilla.


title: Herra ja rouva Smith

text: Herra ja rouva Smith on Alfred Hitchcockin ohjaama elokuva vuodelta 1941. Se on komedia, joka kertoo avioparista: lakimies David Smith (Robert Montgomery) ja hänen vaimonsa Ann Smith (Carole Lombard) ovat olleet naimisissa kolme vuotta, ja sopineet tarkoista säännöistä, joiden tarkka noudattaminen on viemäisillään koko avioliiton tolaltaan.


title: Markku Lahti

text: Markku Lahti (s. 18. huhtikuuta 1945 Sääksmäki) on entinen suomalainen jalkapalloilija.


title: Markku Lahti

text: Tukimiehenä pelannut Lahti edusti urallaan Valkeakosken Hakaa 1963–1968 ja Pallo-Seppoja 1969. Hän voitti Hakassa Suomen mestaruuden 1965 ja Suomen Cupin 1963. Kaikkiaan Lahti pelasi kuuden kauden aikana 92 pääsarjatason ottelua, joissa hän teki 13 maalia.


title: Markku Lahti

text: Lahti pelasi maajoukkueessa vuosina 1964–1965 kaksi maaottelua.


title: Ivatsevitšy

text: Ivatsevitšy (, , , ) on kaupunki ja hallinnollinen piiri Brestin alueella Valko-Venäjän lounaisosissa. Vuoden 2009 väestönlaskun mukaan kaupungin asukasluku oli 22 958. Koko hallintopiirin asukasluku (59 906) sisältsi Ivatsevitšyn kaupungin ja sitä ympäröivän maaseudun ohella myös piirissä sijaitsevan Kosavan pikkukaupungin (2 029 asukasta) ja Tseljah'anyn kaupunkityyppisen taajaman (4 198 asukasta).


title: Ivatsevitšy

text: Kaupunkiin johtavista liikenneväylistä tärkeimpiin kuuluvat Minskiin (194 km) vievä ja kaupungin eteläpuolelta kiertävä Varsova-Brest-Kobryn-Ivatsevitšy-Baranavitšy-Minsk-Orša-Moskova -moottoritie M1 (eurooppatie E30), sekä samansuuntainen, kaupungin kautta kulkeva kantatie (P2). Valtakunnan päärata kulkee kutakuinkin samaa reittiä tarjoten Ivatsevitšyn rautatieasemalta sujuvan joukkoliikenneyhteden useisiin suuriin kaupunkeihin. Lähimmät suuremmat kaupungit ovat Brest (maanteitse 138 km) ja Kobryn (85 km) lounaassa, Pinsk (95km) etelässä ja Baranavitšy (69 km) koillisessa ja Slonim (59 km) pohjoisessa.


title: Mantšukuon yuan

text: Mantšukuon yuan (满洲国圆) oli Mantšukuon virallinen valuutta kesäkuusta 1932 elokuuhun 1945.


title: Mantšukuon yuan

text: Yuanin arvo perustui 23,91 gramman painoiseen määrään hopeaa. Yuani korvasi kiinalaisen "Haikwanin taelin", joka oli yleisessä käytössä Mantšuriassa ennen Mukdenin välikohtausta.


title: Mantšukuon yuan

text: Aluksi Japanin keskuspankki vastasi setelien ja kolikoiden lyömisestä, mutta myöhemmin Mantšukuon keskuspankki alkoi itse valmistaa rahaa. Hopean arvon vaihtelun myötä yanin sidos hopeaan purettiin vuonna 1935, ja kurssi sidottiin Japanin jeniin. 1940-luvulla yuania käytettiin valuuttaana Yhdysvaltojen, Saksan ja Japanin kanssa käydyssä ulkomaankaupassa.


title: Mantšukuon yuan

text:
Seteleitä painettiin 5 "chiaon" (puoli yuania), 1 yuanin, 5 yuanin, 10 yuanin ja 100 yuanin arvoisina. Seteleissä oli yleensä kuvituksena Qing-dynastian hallitsijoita. Inflaation seurauksena vuonna 1944 alettiin valmistaa myös 1000 yuanin seteliä.
Yuan jakautui kymmeneen "chiaoon", 100 "feniin" tai 1000 "lihin". Kolikoita valmistetiin 5 lin kerrannaisina aina 10 feniin saakka.


title: Mantšukuon yuan

text: Vuosina 1944 ja 1945 valmistettiin 1 ja 5 fenin kolikoita "punaisesta tai ruskeasta kuidusta", joka muistutti pahvia. Nämä ovat yksiä harvoja kolikoita, joita ei ole valmistettu metallista.


title: Mantšukuon yuan

text: Toisen maailmansodan jälkeen vuonna 1948 Tung Pei Bank lunasti noin 12 miljardia yuania.


title: Pasi Vainionperä

text: Pasi Vainionperä (s. 27. helmikuuta 1983 Tampere) on suomalainen laulaja.


title: Pasi Vainionperä

text: Pasi Vainionperä valittiin Iskelmäartisti 2009 -voittajaksi Jämsän Himoksessa järjestetyllä Iskelmäfestivaalilla heinäkuussa 2009. Toiseksi kisassa ylsi aiemmin DCX-yhtyeen laulajana toiminut Katri Metso.


title: Pasi Vainionperä

text: Vainionperä sai palkinnoksi Iskelmäartisti-voitostaan levytyssopimuksen kansainvälisen Warner Musicin kanssa sekä keikkamyyntisopimuksen ohjelmatoimisto Popgramin kanssa.


title: Pasi Vainionperä

text: Pasi Vainionperän ensimmäinen single, Petri Munckin käsialaa oleva Rakkaudessa suuria julkaistiin syyskuussa 2009. Se ylsi ensimmäisellä viikollaan radiokanava Iskelmän kuulijalistan toiselle sijalle ja oli vuonna 2010 kaupallisten radioiden 21. soitetuin kappale. Toinen single, Ole totta, julkaistiin tammikuussa 2010 MySpacessa.


title: Pasi Vainionperä

text: Warner Music julkaisi Vainionperän debyyttialbumin "Rakkaudessa suuria" 26. toukokuuta 2010. Albumi valittiin paikallisradioiden toimesta kuukauden levyksi.


title: Pasi Vainionperä

text: Marraskuussa 2016 Sony Music Entertainment julkaisi Vainionperän singlen nimeltään Rakkauden rikollinen, jonka sanoitus ja osittain myös sävellys ovat Vainionperän omaa kädenjälkeä.


title: Hugo Mantila

text: Hugo Mantila (11. joulukuuta 1892 – 14. lokakuuta 1957 Helsinki) oli suomalainen jalkapalloilija.


title: Hugo Mantila

text: Mantila oli yksi Kiffenin perustajajäsenistä, ja myöhemmin urallaan hän pelasi myös Helsingin Palloseurassa. Hän voitti urallaan viisi Suomen mestaruutta – Kiffenissä 1913, 1915 ja 1916 sekä HPS:ssa 1921 ja 1922. Suomen maajoukkuetta Mantila edusti yhteensä 17 maaottelussa vuosina 1914–1924.


title: Hugo Mantila

text: Myös Hugo Mantilan veli Bruno Mantila oli maajoukkuetason jalkapalloilija.


title: Bjaroza

text: Bjaroza () eli Berjoza (; , ) on kaupunki ja hallinnollinen piiri Brestin alueella Valko-Venäjän lounaisosissa. Vuonna 2009 kaupungin asukasluku oli 29 357. Koko hallintopiirin asukaslukuun 66 988 sisältyi myös Belaazjorskin teollisuuskaupungin väestö.


title: Bjaroza

text: Kaupunkiin johtavista liikenneväylistä tärkeimpiin kuuluvat Minskiin vievä ja kaupungin eteläpuolelta kiertävä Varsova- Brest- Kobryn- Bjaroza- Ivatsevitšy- Baranavitšy- Minsk- Orša- Moskova -moottoritie M1 (eurooppatie E30), sekä samansuuntainen, kaupungin kautta kulkeva kantatie (P2). Valtakunnan päärata kulkee kutakuinkin samaa reittiä, Bjarozassa on rautatieasema. Lähimmät suuremmat kaupungit ovat Brest (maanteitse runsas 100 km) ja Kobryn (55 km) lounaassa ja Baranavitšy (91 km) koillisessa.


title: Bjaroza

text: Satelliittikuvasta näkyy lisäksi, että kaupungin luoteislaidalla on noin 2.5 kilometrin kiitotiellä varustettu sotilaslentokenttä.


title: Per Niklas Mathesius

text: Per Niklas Mathesius (22. maaliskuuta 1711 Pyhäjoki – 23. marraskuuta 1772 Pyhäjoki) oli suomalainen pappi ja poliitikko.


title: Per Niklas Mathesius

text: Mathesius syntyi Pyhäjoen kirkkoherra Nils Mathesiuksen ja Anna Portinan perheeseen, Mathesiuksen pappissukuun. Hänen veljiään olivat poliitikko Johan Mathesius sekä pappi ja kirjailija Georg Mathesius.


title: Per Niklas Mathesius

text: Mathesius opiskeli Uppsalassa vuodesta 1724, josta hän siirtyi Turkuun 1727, mutta palasi sittemmin Uppsalaan. Hän valmistui maisteriksi 1734, ja hänen lopputyönsä käsitteli Pohjanmaata. Hänet vihittiin papiksi 1735 ja vuonna 1743 hänet nimitettiin isänsä seuraajaksi Pyhäjoen kirkkoherraksi. Vuonna 1763 hänet nimitettiin lääninrovastiksi.


title: Per Niklas Mathesius

text: Hän osallistui piirinsä papiston edustajana valtiopäiville vuosina 1756, 1760 ja 1765, joilla hän tuli tunnetuksi myssypuolueen eräänä näkyvimmistä esitaistelijoista. Hän kritisoi vaikutusvaltaista pankkitoimikuntaa ja vastusti valtiokonttorin kireimpiä aloitteita. Mathesius tuki puoluetoverinsa Anders Chydeniuksen ilmaisunvapautta edistävää politiikkaa ja yleensäkin Chydeniusta tähän kohdistuneen vastustuksen aikana.


title: Per Niklas Mathesius

text: Mathesius avioitui Brita Kiemmerin kanssa vuonna 1735.


title: Kontaktilaji

text: Kontaktilaji on urheilussa laji, jossa urheilija joutuu voimakkaaseen fyysiseen kosketukseen toisen urheilijan tai jonkin urheiluun liittyvän välineen kanssa. Joukkueurheilulajeista sellaisina pidetään esimerkiksi jääkiekkoa ja amerikkalaista jalkapalloa sekä jalkapalloa tai koripalloa, joissa säännöt rajaavat hyväksyttävän kosketuksen voimakkuutta. Lisäksi kontaktilajeiksi katsotaan tavallisesti kaikki varsinaiset itsepuolustus-, kamppailu- ja taistelulajit kuten hapkido, nyrkkeily ja taekwondo.


title: Kontaktilaji

text: Kontaktilajeissa vammautumisriski on kolminkertainen verrattuna ei-kontaktilajeihin. Kilpailutilanteissa se on suhteessa muihin lajeihin vieläkin suurempi, jopa 4–5-kertainen. Kontaktilajeissa riski kohdistuu erityisesti muun muassa polveen ja pään alueelle kuten hampaisiin. Kontaktilajeissa toipumisaika on tyypillisesti pitempi kuin muissa lajeissa.


title: Johan Mathesius

text: Johan Mathesius (6. heinäkuuta 1709 Pyhäjoki - 13. syyskuuta 1765, Lontoo, Iso-Britannia) oli suomalainen poliitikko ja virkamies.


title: Johan Mathesius

text:
Mathesius syntyi Pyhäjoen kirkkoherra Nils Mathesiuksen ja Anna Portinan perheeseen, Mathesiuksen pappissukuun. Hänen veljiään olivat lääninrovasti ja poliitikko Per Niklas Mathesius sekä pappi ja kirjailija Georg Mathesius. Hän opiskeli Uppsalassa vuodesta 1724 lähtien, siirtyi Turkuun 1727, mutta palasi jonkin ajan kuluttua Ruotsiin.
Mathesius oli naimisissa Rebecka Bergin kanssa.


title: Johan Mathesius

text: Mathesius sai viran kuninkaallisesta kirjastosta suomen kielen kääntäjänä 1735. Hän tuli pian tunnetuksi vilkkaasta poliittisesta kiinnostuksestaan, erityisesti myssypuolueen kannattajana. Vuosien 1738 ja 1741 valtiopäivien aikana hän tuli tunnetuksi hattupuolueen terävänä kriitikkona.


title: Johan Mathesius

text: Hattupuolue pyrki todistamaan, että myssypuolue harrastaa maanpetoksellista yhteistyötä venäläisten diplomaattien kanssa paljastamalla heille valtiopäivien salaisessa valiokunnassa käsiteltyjä asioita. Helmikuussa 1741 suomalainen kansliapresidentin sihteeri Johan Gyllenstierna pidätettiin Venäjän-lähettilään ovella, ja tutkimukset osoittivat hänen saaneen lähettiläältä rahaa salaisista tiedoista. Gyllenstierna sai teosta kuolemantuomion, joka muutettiin elinkautiseksi vankeudeksi. Tutkimuksissa nousi myös esille, että juttuun olisi sekaantunut kolme muutakin suomalaista, Johan Arckenholtz, Johan Mathesius ja Göran Helsingius. Tunnustusten saamiseksi heitä kidutettiin, mutta tunnustuksia tai lisätietoja ei saatu. On tulkittu, että heillä ei olisi ollut osaa vakoiluun, vaan he olisivat vain keskustelleet valtiopäivämiesten kanssa sotapolitiikan vaaroista. Mathesiusta vastaan nostettiin syytä hänen yhteyksistään venäläiseen ministeriin nimeltä Bestuscheff. Häntä syytettiin maanpetturuudesta. Hän kiisti syytteet, mutta hänet tuomittiin sekaantumisesta valtiopäivävaaleihin ja -neuvotteluihin ja tuomittiin kuukaudeksi vedelle ja leivälle ja vangittavaksi pidemmäksi aikaa. Hänet vapautettiin 1743 hattujen sodan päätettyä.


title: Johan Mathesius

text: Vuonna 1745 Mathesius nimitettiin Pohjanmaan lääninsihteeriksi. Vuonna 1752 hän sai säätyjen vakuutuksen ylenemisestään virka-asteikolla. Vuonna 1760 hänet nimitettiin asessoriksi ja 1762 laamanniksi, mutta hän säilytti kuitenkin lääninsihteerin viran. Hieman myöhemmin hän sanoutui irti läänisihteerin virasta. Vuonna 1763 hän oli jonkin aikaa Pohjanmaan varamaaherrana. Hän kuoli ollessaan matkalla Lontooseen 1765.


title: Nachtmahr

text: Nachtmahr on itävaltalaisen Thomas Rainerin sooloprojekti. Rainer tunnetaan paremmin L'Âme Immortellen laulajana.


title: Ammattivirkamieslaki

text: Laki kansallisen ammattivirkamieskunnan palauttamiseksi (), lyhyemmin ammattivirkamieslaki ("Berufsbeamtentumsgesetz") oli Kolmannessa valtakunnassa 7. huhtikuuta 1933 – siis vain noin kaksi kuukautta Adolf Hitlerin valtaannousun jälkeen – säädetty virkamieslaki. Kyseinen laki ei nimestään huolimatta pyrkinyt palauttamaan saksalaista virkamieskuntaa johonkin aiemmin vallinneeseen tilaan, vaan saattamaan sen uudenlaiseen tilaan, toisin sanoen poistamaan virkamieskunnasta poliittisesti tai rodullisesti epäluotettavina pidetyt henkilöt. Samalla lain tarkoituksena oli Saksan virkamieskunnan yhdenmukaistaminen eli Gleichschaltung.


title: Ammattivirkamieslaki

text: Ammattivirkamieslakia pidetään usein kansallissosialistisen Saksan ensimmäisenä juutalaisvastaisena lakina. Vaikka tämä pitääkin epäilemättä paikkansa, se ei kerro koko totuutta. Laki ei nimittäin koskenut vain juutalaisia virkamiehiä, vaan virkamiehiä, joita pidettiin poliittisesti epäluotettavina tai kansallissosialistien vastustajina.


title: Ammattivirkamieslaki

text: Ammattivirkamieslain mukaan jokainen juutalaista syntyperää oleva virkamies piti siirtää eläkkeelle. Laki määritteli juutalaisen syntyperän hyvin tarkasti, se oli jopa tiukempi kuin vuoden 1935 Nürnbergin lait. Ammattivirkamieslain mukaan jo sellainen virkamies, jonka isovanhemmista yksi oli ollut juutalainen, laskettiin juutalaiseksi ja siirrettiin eläkkeelle. Nürnbergin lakien mukaan tällaiset ”neljännesjuutalaiset” ("Vierteljuden") laskettiin ”saksansyntyisiksi”. Rodullisen määräysten takia saksalaiset virkamiehet joutuivat tekemään sukuselvityksen, jossa he tekivät selkoa rotuperimästään.


title: Ammattivirkamieslaki

text: Ammattivirkamieslaki ei kuitenkaan ollut täysin ehdoton juutalaissäädöksen suhteen. Sen mukaan juutalainen virkamies sai pitää virkansa, mikäli hän oli ollut virassa jo 1. elokuuta 1914, ennen ensimmäistä maailmansotaa. Samoin erottamiselta säästyivät ensimmäisen maailmansodan rintamamiehet sekä ne, joiden isä tai poika oli kaatunut ensimmäisessä maailmansodassa. Rintamasotilaita ja heidän omaisiaan koskevat poikkeukset johtuivat valtakunnanpresidentti Paul von Hindenburgin henkilökohtaisesta asiaanpuuttumisesta. Nämä poikkeussäännökset peruutettiin myöhemmin.


title: Ammattivirkamieslaki

text: Lain mukaan myös sellaiset virkamiehet tuli erottaa, joiden käytös tai poliittinen toiminta antoi aiheen epäillä heidän sitoutumistaan Saksan valtakunnan palvelemiseen. Kyseinen muotoilu antoi kansallissosialisteille mahdollisuuden erottaa poliittiset vastustajansa tai epäluotettaviksi koetut virkamieskunnasta. Lain mukaan myös sellaiset virkamiehet voitiin erottaa, jotka oli valittu virkaansa 9. marraskuuta 1918 jälkeen – siis ensimmäisen maailmansodan päättymisen jälkeen – ja jotka eivät virkatoimissaan olleet osoittaneet asiaankuuluvaa kykyä ja perehtyneisyyttä. Tämän lisäksi ammattivirkamieslaki antoi mahdollisuuden vapauttaa virkamies virastaan, mikäli hallinnon yksinkertaistaminen sitä vaati. Tällöin hänen paikalleen ei saanut palkata toista virkamiestä.


title: Ammattivirkamieslaki

text: Vaikka ammattivirkamieslain tarkoituksena sanottiin olevan Saksan virkamiehistön aseman vakiinnuttaminen, se vaikutti käytännössä päinvastoin. Perusteet erottaa virkamies virastaan oli niin laajasti ja yleispätevästi muotoiltu, että Saksa luopui tämän lain myötä käytännössä virkamiesten erottamattomuuden periaatteesta. Kyseinen periaate taas takaa virkamiehistön poliittisen riippumattomuuden. Se on näin ollen eräs länsimaisen oikeusvaltion perusperiaatteita.


title: Ammattivirkamieslaki

text: Toisen maailmansodan päätyttyä liittoutuneiden valvontakomissio Saksassa julisti ammattivirkamieslain mitättömäksi 1. asetuksessa kansallissosialististen lakien mitätöimiseksi 20. syyskuuta 1945.


title: Richie Dunn

text: Richie L. Dunn (12. toukokuuta 1957 Boston, Massachusetts – 20. syyskuuta 2016 Buffalo, New York) oli yhdysvaltalainen jääkiekkoilija, pelipaikaltaan puolustaja. Vuosina 1977–1989 Dunn pelasi NHL:ssä 483 runkosarjan ottelua, joissa teki tehopisteet 36+140=176. NHL-urallaan Dunn edusti Buffalo Sabresia, Calgary Flamesia ja Hartford Whalersia.


title: Richie Dunn

text:
Dunn teki vapaana pelaajana sopimuksen Buffalo Sabresin kanssa vuonna 1977. Ensimmäisellä kaudellaan hän pelasi Buffalossa 25 peliä, mutta suurimman osan kaudesta hän pelasi AHL:n Hershey Bearsissä. Toisella NHL-kaudellaan Dunn pelasi 24 peliä Buffalossa, mutta kolmannella kaudella (1979–1980) hän pelasi jo koko kauden Buffalossa. Buffalo myi Dunnin, maalivahti Don Edwardsin ja kesäkuussa 1982 Calgary Flamesiin, josta se sai vaihdossa varausoikeuksia. Heinäkuussa 1983 Calgary myi Dunnin ja Joel Quennevillen Hartford Whalersiin, josta se sai vaihdossa Mickey Volcanin. Kesällä 1986 Dunn palasi Buffaloon, kun hän solmi seuran kanssa pelaajasopimuksen vapaana pelaajana. Dunn pelasi Buffalon organisaatiossa vuoteen 1990, jolloin hän lopetti uransa.
Dunn edusti Yhdysvaltain jääkiekkomaajoukkuetta vuoden 1981 Kanada-cupissa sekä vuoden 1986 maailmanmestaruuskilpailuissa.


title: Richie Dunn

text: Kaudella 1984–1985 Dunn palkittiin Eddie Shore Awardilla AHL:n kauden parhaana puolustajana.


title: Marin Cureau de la Chambre

text: Marin Cureau de la Chambre (1594 Saint-Jean-d'Assé, Ranska – 29. joulukuuta 1669 Pariisi, Ranska) oli ranskalainen lääkäri ja filosofi. Saint-Jean-d'Assén lapsuudesta ja koulunkäynnistä ei ole tietoa. Hän toimi nuoruudessaan lääkärinä Le Mansissa. Vuonna 1630 hän muutti Pariisiin ja tutustui siellä Pierre Séguieriin, jonka lääkäri hänestä tuli. Myöhemmin hän oli Ludvig XIV:n hovilääkäri eli "médecin ordinaire". Kuningas oli hyvin ihastunut Cureau de la Chambren kykyihin arvioida ihmisen luonnetta tämän ulkonäön perusteella.


title: Marin Cureau de la Chambre

text: Marin Cureau de la Chambre tunnetaan fysiognomiaa koskevasta työstään. Vuosina 1640–1662 hän julkaisi ihmisen luonteesta ja "intohimoista" viisiosaisen tutkimuksen "Caractères des passions". Hän kirjoitti paljon muistakin aiheista, kuten kädestä ennustamisesta, ruoansulatuksesta, eläinten järkeilystä, okkultismista ja optiikasta. Optiikan alalla hän tutki valoa ja väriä, valon taittumista sekä pää- ja välivärien mahdollisuutta. Hän kirjoitti myös kirjoja filosofiasta ja julkaisi käännöksen Aristoteleen teoksesta "Physica".


title: Marin Cureau de la Chambre

text: Hänestä tuli vuonna 1634 Ranskan akatemian jäsen, ja vuonna 1666 hänestä tuli Ranskan tiedeakatemian perustajajäsen. Hänen poikansa oli pappi Pierre Cureau de la Chambre (1640–1693). Vuonna 1991 astronomi Eric Walter Elst nimesi Marin Cureau de la Chambren mukaan asteroidin "(7126) Cureau".


title: Campbell Soup Company

text: Campbell Soup Company () on yhdysvaltalainen elintarvikeyhtiö, jonka tuotteisiin kuuluvat muun muassa keitot. Yrityksen tuotemerkkejä ovat muun muassa Campbell's, Pepperidge Farm, Arnott's ja V8.


title: Campbell Soup Company

text: Yrityksen perustivat vuonna 1869 hedelmäkauppias Joseph Campbell ja jääkaapinvalmistaja Abraham Anderson, tuolloin nimellä Joseph Campbell Preserve Company. Alkuvaiheessa yritys valmisti muun muassa keitto-, tomaatti-, vihannes- ja jauhelihasäilykkeitä. Vuonna 1897 yrityksen kemisti John T. Torrance keksi tiivistekeiton, josta vesi oli poistettu. Tuotteen suosion seurauksena yritys muutti nimensä vuonna 1922.


title: Campbell Soup Company

text: Andy Warholin Campbellin keittotölkkejä esittävät teokset ovat muodostuneet 1960-luvun pop-taiteen ikoneiksi.


title: Josef Sousedík

text: Josef Sousedík () oli sähköasentaja, yrittäjä ja keksijä. Hänen nimissään on yli 50 sähkö- ja konetekniikkaan liittyvää patenttia. Tästä syystä häntä nimitetään ”Määrin Edisoniksi”.


title: Josef Sousedík

text: Sousedík syntyi kuusilapsiseen perheeseen. Hänen isänsä oli ammatiltaan puuseppä.


title: Josef Sousedík

text: Sousedík opiskeli oppisopimuksella sähköasentajaksi työn ohessa Thonelan ja Bubelan tehtailla. Syyskuussa 1912 hän aloitti sähköasentajan työt Bartelmus-Donátin tehtaassa Brnossa ja opiskeli samanaikaisesti teknillisessä koulussa. Tänä aikana hän tutustui muutamiin sähkötekniikan asiantuntijoihin, kuten Jozef Sumeciin.


title: Josef Sousedík

text: Ensimmäisessä maailmansodassa Sousedík joutui taistelemaan Venäjän ja Italian vastaisilla rintamilla. Hän haavoittui Italiassa, minkä jälkeen hänet lähetettiin kotiinsa Vsetíniin. Tšekkoslovakian itsenäistyttyä 1919 hän osallistui Unkaria vastaan käytyihin taisteluihin.


title: Josef Sousedík

text: Sousedík palasi kesällä 1919 takaisin opiskelemaan ja suorittamaan loppututkintonsa. Hän aloitti sähkölaitteiden kaupan ja korjauspajan vanhempiensa kotitalossa, mutta perusti pian oman sähkölaitteisiin erikoistuneen verstaan vanhalla sahalla Vsetín-Trávníkyssa. Sousedík kehitti sähkölaitteita ja sai useita alaan liittyviä patentteja. Näistä merkittävimpiä oli oikosulkumoottorin automaattinen käynnistin. Toiminta laajeni, ja vuonna 1934 yritys työllisti jo 200 henkilöä. Tällöin se fuusioitui Ringhoffer-Tatran kanssa, ja Sousedíkista tuli sen pääjohtaja. Hän suunnitteli ja patentoi uudenlaisen sähkömekaanisen voimansiirron Tatran ČSD M290.0 -pikajunaan.


title: Josef Sousedík

text: Liiketoiminnan ulkopuolella Sousedík osallistui aktiivisesti Vsetínin poliittiseen, sosiaaliseen ja kulttuurilliseen elämään. Hän toimi kaupungin pormestarina yhteensä kymmenen vuotta.


title: Josef Sousedík

text: Saksan miehitettyä Tšekkoslovakian Tšekin-puoleisen osan maaliskuussa 1939 Sousedík liittyi välittömästi vastarintaliikkeeseen. Hänen toimintansa liikkeessä paljastui joulukuussa 1944, ja hän joutui Gestapon pidättämäksi. Sousedík ammuttiin 15. joulukuuta kuulustelujen yhteydessä.


title: Fantasy (DJ Bobon albumi)

text: Fantasy on DJ Bobon 26. helmikuuta 2010 julkaistu studioalbumi. Albumi sisältää kaksi levyä. Ensimmäinen levy sisältää 13 uutta kappaletta ja toinen levy sisältää "Greatest Hits Megamix" raidan.


title: Fantasy (DJ Bobon albumi)

text: DJ Bobo aloitti myös albumin nimeä kantavan kiertueen, jonka ensiesitys oli Europa-Parkin huvipuistossa 28. marraskuuta 2009.


title: Ice La Fox

text: Ice La Fox (s. 29. helmikuuta 1983 Los Angeles, Kalifornia) on yhdysvaltalainen pornonäyttelijä ja -malli. Hän aloitti elokuvauransa vuonna 2001 taiteilijanimellä Ice D'Angelo. Hän sai vuonna 2007 AVN-palkinnon parhaasta suuseksikohtauksesta elokuvassa "Fuck" (2006).


title: Ice La Fox

text: Ice La Foxin äiti Angela D'Angelo (s. 1961) on myös pornotähti.


title: August Myhrberg

text: August Maximilian Myhrberg (oik. "Matts August Myhrberg", 24. heinäkuuta 1797 Raahe – 31. maaliskuuta 1867 Tukholma) oli ruotsalais-suomalainen sotilas, upseeri, joka tuli tunnetuksi seikkailuistaan vapaustaistelijana eri puolilla Eurooppaa. Sakari Topelius on kirjoittanut Myhrbergistä tarinan nimeltä "Poika Raahesta" kirjassa "Lukemisia lapsille 2".


title: August Myhrberg

text: Matts August Myhrberg syntyi Raahessa tullinhoitaja ja kapteeni Anders Gustaf Myhrbergin ja Kristina Soveliuksen kuusilapsiseen perheeseen. Isä oli Raahen ensimmäinen tullinhoitaja kaupungin saatua tapulikaupunki- ja meritullioikeudet 1791. Puoli vuotta myöhemmin pariskunta avioitui ja muutti Soveliuksen isän rakennuttamaan taloon, joka säästyi Raahen palosta 1810 ja toimii nykyisin osaksi museona.


title: August Myhrberg

text: Perhe muutti Ouluun 1799. Kristina-äiti kertoi lapsilleen paljon satuja ja kertomuksia ja oli myös hyvin perehtynyt historiaan, maantietoon ja kirjallisuuteen. Augustin kerrotaan olleen hyvin kiinnostunut Kreikkaan liittyvistä tarinoista. Kotikielenä perheellä oli suomi. Suomen sota ja sitä seurannut venäläismiehitys vaikutti perheen elämään paljon.